Հավելված

Հայաստանի Հանրապետության

սննդամթերքի անվտանգության

տեսչական մարմնի ղեկավարի՝

2022 թվականի փետրվարի 04-ի

N 367-Լ հրամանի

**Հ Ա Շ Վ Ե Տ Վ ՈՒ Թ Յ ՈՒ Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ 2021 ԹՎԱԿԱՆԻ**

Հայաստանի Հանրապետության սննդամթերքի անվտանգության տեսչական մարմինը այսուհետ՝ նաև Տեսչական մարմին 2021 թվականի ընթացքում օրենքով սահմանված իր գործառույթներն իրականացրել է Սննդամթերքի անվտանգության մասին, Սննդամթերքի անվտանգության պետական վերահսկողության մասին, Անասնաբուժության մասին, Բուսասանիտարիայի մասին, Կերի մասին օրենքներով և Հայաստանի Հանրապետության վարչապետի 2019 թվականի դեկտեմբերի 19-ի թիվ 1940-Լ որոշման հիման վրա:

 **Պետական վերահսկողության իրականացում**

* Տեսչական մարմնի կողմից 2021 թվականի տարեկան ծրագրով ըստ աննդամթերքի անվտանգության, անասնաբուժության և բուսասանիտարիայի ոլորտների նախատեսված է եղել իրականացնել 969 ստուգում, 135 տնտեսավարողի մոտ կազմվել է տեղեկանք խախտումներ չհայտնաբերելու վերաբերյալ, 676 տնտեսավարող ենթարկվել է վարչական պատասխանատվության, 158 տնտեսավարողի գործունեություն եղել է ժամանակավորապես դադարեցված կամ ճանաչվել է սնանկ, կամ փոխել է գործունեության ոլորտը:
* 2021 թվականի ընթացքում ընդունվել է 393 ոչ պլանային ստուգման հրաման, որից 132 տնտեսավարող սուբյեկտի մոտ խախտումներ չեն հայտնաբերվել, 169 տնտեսավարող սուբյեկտ ենթարկվել է վարչական պատասխանատվության, 19 տնտեսավարող սուբյեկտի գործունեություն եղել է ժամանակավորապես դադարեցված (ստուգման հրամանները չեղյալ են ճանաչվել), 73 ստուգում ընթացքի մեջ է:
* 2021 թվականին պետական վերահսկողության ընթացքում իրականացվել է 643 դիտարկում, որից կերակրի աղում յոդի պարունակության նկատմամբ պետական վերահսկողության շրջանակներում իրականացվել է 440 դիտարկում (հայտնաբերվել է 17 անհամապատասխանություն): Հաշվետու ժամանակահատվածում ներմուծված կերակրի աղի 142 նմուշ ներկայացվել է լաբորատոր փորձաքննության, որից 5 նմուշում (222410 կգ) հայտնաբերվել է անհամապատասխանություն կերակրի աղում յոդի պարունակության նկատմամբ:

203 դիտարկումներից (սննդամթերքի անվտանգություն, բուսասանիտարիա) հայտնաբերվել է 94 անհամապատասխանություն, չեղյալ է ճանաչվել 2 դիտարկման հրաման:

* Կորոնավիրուսային հիվանդության (COVID-19) տարածման կանխարգելման նպատակով՝ գործունեություն իրականացնող հանրային սննդի օբյեկտներում, առևտրի իրականացման վայրերում, մեծածախ և մանրածախ առևտրի օբյեկտներում, փակ արտադրական տարածքներում, Հայաստանի Հանրապետության առողջապահության նախարարի 2020 թվականի օգոստոսի 4-ի N 17-Ն հրամանով հաստատված N2, N5, N6 հավելվածներով սահմանված պահանջների համապատասխանությունը պարզելու նպատակով, 2021 թվականի ընթացքում իրականացվել է 23․296 ստուգայց, կազմվել է 499 արձանագրություն, վարչական վարույթի արդյունքում կայացվել է 80 նախազգուշացում կիրառելու մասին որոշում, նշանակվել է 24․950․000 ՀՀ դրամի տուգանք։ Արձանագրված թերությունների վերաբերյալ տրվել են համապատասխան հանձնարարականներ։
* Կորոնավիրուսային հիվանդությամբ (COVID-19) պայմանավորված` Տեսչական մարմնի կողմից իրականացվող ստուգայցերի արդյունքներն ամփոփվել և, համաձայն հաստատված ձևաչափի, ամենօրյա պարբերականությամբ, ներկայացվել է Տեսչական մարմինների աշխատանքների համակարգման գրասենյակ:

**ՍՆՆԴԱՄԹԵՐՔԻ ԱՆՎՏԱՆԳՈՒԹՅՈՒՆ**

**1․ Տեսչական մարմնի 2021 թվականի ընթացքում գործունեության ծրագրի կատարման ընթացքը**

***1) Մակնշման, պիտանելիության և ժամկետների խախտումներով սննդամթերքի իրացման կանխարգելում***

* Տեսչական մարմնի կողմից պարբերաբար կազմակերպվում են քննարկումներ տնտեսավարող սուբյեկտների հետ՝ անդրադառնալով պիտանիության ժամկետը լրացած սննդամթերքի վաճառքի հետ կապված արձանագրվող դեպքերին։ Համադրելով նախորդ տարիների արդյունքները՝ արձանագրվել է պիտանիության ժամկետը լրացած ապրանքների վաճառքի դեպքերի նվազում, սակայն առկա իրավիճակը դեռևս բավարար գնահատել չի կարելի և պետք է գտնվի մեր և սպառողների ուշադրության կենտրոնում։

***2)******Հիգիենայի պահանջների խախտմամբ սննդամթերքի արտադրության, մատակարարման և իրացման կանխարգելում***

* Պետական վերահսկողության շրջանակներում արձանագրված սանիտարահիգիենիկ անհամապատասխանությունների հիմքով՝ Տեսչական մարմնի կողմից կիրառվում են «Սննդամթերքի անվտանգության պետական վերահսկողության մասին» օրենքով նախատեսված սահմանափակումներ և տրվում պարտադիր կատարման հանձնարարականներ։
* Պետական վերահսկողության ընթացքում տնտեսավարող սուբյեկտների մոտ առավել հաճախ հայտնաբերվել են հիգիենայի պահանջների խախտումներ, որոնց արդյունքում տրվել են խախտումները վերացնելու վերաբերյալ կարգադրագրեր: Սահմանված ժամկետում կարգադրագրի պահանջը չկատարելու դեպքում տնտեսավարող սուբյեկտները ենթարկվել են համապատասխան վարչական պատասխանատվության։

***3) Քաղաքացիներից, իրավաբանական անձանցից, անհատ ձեռնարկատերերից, պետական մարմիններից, տեղական ինքնակառավարման մարմիններից ստացված դիմում բողոքների ուսումնասիրություն և գործողությունների իրականացում***

Քաղաքացիներից, իրավաբանական անձանցից, անհատ ձեռնարկատերերից, պետական մարմիններից, տեղական ինքնակառավարման մարմիններից ստացվել է 196 դիմում-բողոք, որոնք քննարկվել են ըստ բովանդակության: Դիմումների մի մասը վերահասցեագրվել է այլ գերատեսչություններ՝ Տեսչական մարմնի գործառույթների շրջանակներից դուրս գտնվելու հիմնավորմամբ։

***4)******Կենդանական ծագման մթերքում մնացորդային նյութերի հսկողության մոնիթորինգային ծրագրի իրականացում***

Մշակվել է կաթում մնացորդային նյութերի հսկողության մոնիթորինգային ծրագիր, համաձայն որի ՀՀ մարզերում 2021 թվականի ընթացքում իրականացվել է 183 նմուշառում (Երևանում՝ 18 նմուշ, Վայոց ձորում՝ 10 նմուշ, Շիրակում՝ 20 նմուշ, Արագածոտնում՝ 20 նմուշ, Արարատում՝ 15 նմուշ, Արմավիրում՝ 15 նմուշ, Լոռիում՝ 15 նմուշ, Տավուշում՝ 10 նմուշ, Սյունիքում՝ 15 նմուշ, Կոտայքում՝ 20 նմուշ, Գեղարքունիքում՝ 25 նմուշ) և ներկայացվել լաբորատոր փորձաքննության: Արդյունքները գտնվում են ամփոփման փուլում:

***5) Եվրասիական տնտեսական միության այսուհետ՝ նաև ԵԱՏՄ օրենսդրության պահանջներին համահունչ ստուգաթերթերի մշակում***

Տեսչական մարմնի ղեկավարի հրամանով ստեղծվել է աշխատանքային խումբ, մասնագետների կողմից մշակվել, շահագրգիռ բոլոր կառույցների քննարկմանն է ներկայացվել Եվրասիական տնտեսական միության օրենսդրության պահանջներին համահունչ ստուգաթերթերի նախագծերը և ներկայացվել է ՀՀ արդարադատության նախարարություն։

**2․** **Տնտեսավարող սուբյեկտների կողմից օրենսդրության առավել հաճախ կատարվող խախտումները կամ շեղումները, որոնք վերհանվել են տեսչական մարմնի կողմից, ինչպես նաև դրանց պատճառները և տարածվածությունը, տնտեսավարող սուբյեկտների և դրանց ծառայողների նկատմամբ կիրառված պատասխանատվության միջոցները**

Տնտեսավարող սուբյեկտների կողմից օրենսդրության առավել հաճախ կատարվող խախտումներն են՝

* սննդամթերքի հիգիենային ներկայացվող առանձնակի և արտադրության սանիտարահիգիենիկ պայմանների խախտումներ,
* սննդի շղթայում ներգրավված անձնակազմի նախնական և պարբերական բժշկական զննությունների պարբերականության խախտումներ,
* ստուգման ընթացքում պիտանիության ժամկետն անցած սննդամթերքի հայտնաբերում,
* արտադրողի բնօրինակ մակնշմանը չհամապատասխանող հայերեն մակնշումով սննդամթերքի իրացում,
* կենդանիների մուտքը (ճանճեր, միջատներ, ուտիճներ, վնասատուներ, կրծողներ) սննդամթերքի պատրաստման, մշակման, պահման և տեղափոխման տարածքներ կանխելու, ինչպես նաև վնասատուների դեմ պայքարելու ուղղությամբ միջոցառումների ու միջոցների բացակայություն,
* սննդամթերք տեղափոխող փոխադրամիջոցի սանիտարական անձնագրի բացակայություն։

Այն տնտեսավարող սուբյեկտները, որոնց մոտ հայտնաբերվել են նշված խախտումները, ենթարկվել են համապատասխան վարչական պատասխանատվության։

Տնտեսավարող սուբյեկտների կողմից առավել հաճախ կատարվող օրենսդրության պահանջների խախտումները պայմանավորված են սահմանված պահանջների կատարման նկատմամբ տնտեսավորող սուբյեկտների ոչ հետևողական վերաբերմունքով։

**3․ Վերահսկողության ոլորտում ռիսկերի առկա իրավիճակը**

* Գործունեություն իրականացնող նոր տնտեսավարող սուբյեկտները խուսափում են գրանցվել snund.am կայքում, անհրաժեշտ է իրականացնել նմանատիպ տնտեսավարող սուբյեկտների հայտնաբերման և հաշվառման միջոցառումներ։

**4․ Խորհրդատվական գործունեությունը, տնտեսավարող սուբյեկտների կողմից հաճախ տրվող հարցերի վերհանումը և այն իրավական ակտերը, որոնք տալիս են դրանց հստակ պատասխանները**

* Պարբերաբար, ինչպես թեժ գծի միջոցով, այնպես էլ Տեսչական մարմին այցելած տնտեսվարող սուբյեկտներին մասնագետների կողմից տրամադրվել է խորհրդատվություն` սննդամթերքի անվտանգության բնագավառին առնչվող հարցերի, մասնավորապես՝ սննդամթերքի արտադրությանը և իրացմանը ներկայացվող պահանջների, ԵԱՏՄ տեխնիկական կանոնակարգերով սահմանված պահանջների, ԵԱՏՄ օրենսդրական փոփոխություններին առնչվող պարզաբանումների և այլնի վերաբերյալ։
* Երևանի և մարզային կենտրոնների տեսուչների կողմից իրականացվող պետական վերահսկողության շրջանակում, մասնավորապես՝ ստուգումների, դիտարկումների, ներմուծման և արտահանման, ռեեստրում գրանցման գործառույթների իրականացման ընթացքում, պարբերաբար կատարվում են խորհրդատվական աշխատանքներ՝ կապված տնտեսավարող սուբյեկտի գործունեության հետ, «Սննդամթերքի անվտանգության մասին», «Սննդամթերքի անվտանգության պետական վերահսկողության մասին» օրենքների, դրանցից բխող այլ նորմատիվ իրավական ակտերի և ԵԱՏՄ տեխնիկական կանոնակարգերի շրջանակներում։
* Խորհրդատվություն է տրամադրվել տնտեսվարող սուբյեկտներին սանիտարական անձնագրերը կորցնելու կամ վնասվելու դեպքում իրականացվող միջոցառումների և դրանց վերականգնման ձևերի, ավտոմեքենաների սանիտարական անձնագիր ստանալու կարգի, սննդամթերքի արտադրության և շրջանառության փուլերի համար նախատեսված տարածքների կառուցման, կահավորման, վերանորոգման, ինչպես նաև նորմատիվ իրավական ակտերով տվյալ սննդամթերքին ներկայացվող պահանջների վերաբերյալ:

**5․ Ռիսկերը և այն կանխարգելիչ գործողությունները, որոնք ուղղված են այդ ռիսկերի վերհանմանը և կանխմանը**

* Հիմնական կանխարգելիչ գործողություններն են վերահսկողության ենթակա ապրանքների շրջանառության բոլոր փուլերի պահանջների վերաբերյալ տեղեկատվական տարբեր միջոցներով տնտեսավարող սուբյեկտներին իրազեկելն ու խորհրդատվությունը, որը էականորեն կնազեցնի տնտեսավարող սուբյեկտների կողմից սննդամթերքի անվտանգության բնագավառը կարգավորող օրենսդրության պահանջների խախտումների քանակը։
* Կանխարգելիչ գործողությունների արդյունքում կանխվել է սննդամթերքի հիգիենային ներկայացվող պահանջներին չհամապատասխանող, պիտանիության ժամկետն անցած սննդամթերքի, թերի մակնշմամբ սննդամթերքի իրացումը։

**6․ Տեսչական մարմնի և դրա պաշտոնատար անձանց գործողությունների կամ անգործության, այդ թվում` պատասխանատվության միջոց կիրառելու վերաբերյալ վարչական ակտի դեմ բերված բողոքների քանակը, բովանդակությունը և դրանց վերաբերյալ ընդունված որոշումները**

* 2021 թվականի ընթացքում կայացվել է 866 որոշում: Նշանակված վարչական տուգանքի գումարը կազմել է 82.575.000 դրամ, որից պետական բյուջե վճարվել է 42.265.000 դրամ, 2.240.000 դրամի պահանջներով գործերը գտնվում են ՀՀ դատարաններում, իսկ 16.200.000դրամի պահանջներով՝ հարկադիր կատարումն ապահովող ծառայությունում, 21.870.000 դրամ նշանակված վարչական տուգանքների որոշումները դեռևս անբողոքարկելի չեն դարձել:
* Տեսչական մարմնի պատասխանատվության միջոց կիրառելու վերաբերյալ վարչական ակտի դեմ 2021 թվականի ընթացքում վարչական կարգով բերվել է 16 դիմում-բողոք, իսկ դատական կարգով՝ 30 բողոք:
* 2021 թվականի փետրվարի 25-ին անհատ ձեռնարկատեր Գագիկ Ռոբերտի Ղորուխչյանի կողմից Տեսչական մարմին է ներկայացվել բողոք՝ Տեսչական մարմնի ղեկավարի 2021 թվականի փետրվարի 15-ի «Վարչական տուգանք նշանակելու մասին» թիվ 51-Ա որոշումն անվավեր ճանաչելու մասին։ 2021 թվականի մարտի 9-ին ընդունվել է Տեսչական մարմնի ղեկավարի Անհատ ձեռնարկատեր Գագիկ Ռոբերտի Ղորուխչյանի բողոքը մերժելու մասին թիվ 15-Ա որոշումը:
* 2021 թվականի մայիսի 26-ին անհատ ձեռնարկատեր Կորյուն Հարությունյանի կողմից Տեսչական մարմին է ներկայացվել բողոք՝ Տեսչական մարմնի ղեկավարի 2021 թվականի ապրիլի 14-ի «Վարչական տուգանք նշանակելու մասին» թիվ 199-Ա որոշումն անվավեր ճանաչելու մասին։ 2021 թվականի հունիսի 11-ին ընդունվել է Տեսչական մարմնի ղեկավարի թիվ 48-Ա որոշումը Անհատ ձեռնարկատեր Կորյուն Հարությունյանի բողոքը մերժելու մասին:
* 2021 թվականի ապրիլի 12-ին Գոռ-83 սահմանափակ պատասխանատվությամբ ընկերության կողմից Տեսչական մարմին է ներկայացվել բողոք՝ Տեսչական մարմնի ղեկավարի 2021 թվականի մարտի 18-ի ««Գոռ-83 սահմանափակ պատասխանատվությամբ ընկերության նկատմամբ իրականացված վարչական վարույթի մասին» թիվ 18-Ա որոշումը մասնակի անվավեր ճանաչելու մասին։ 2021 թվականի ապրիլի 22-ին ընդունվել է Տեսչական մարմնի ղեկավարի թիվ 31-Ա որոշումը «Գոռ-83» սահմանափակ պատասխանատվությամբ ընկերության բողոքը մերժելու մասին:
* 2021 թվականի ապրիլի 20-ին Գոռ-83 սահմանափակ պատասխանատվությամբ ընկերության կողմից Տեսչական մարմին է ներկայացվել բողոք՝ Տեսչական մարմնի ղեկավարի 2021 թվականի ապրիլի 9-ի ««Գոռ-83 սահմանափակ պատասխանատվությամբ ընկերության նկատմամբ իրականացված վարչական վարույթի մասին» թիվ 23-Ա որոշումը մասնակի անվավեր ճանաչելու մասին։ 2021 թվականի ապրիլի 22-ին ընդունվել է Տեսչական մարմնի ղեկավարի թիվ 32-Ա որոշումը «Գոռ-83» սահմանափակ պատասխանատվությամբ ընկերության բողոքը մերժելու մասին:
* 2021 թվականի օգոստոսի 2-ին ԱՐՍԵՆ ԵՎ ԳՈՀԱՐ սահմանափակ պատասխանատվությամբ ընկերության կողմից Տեսչական մարմին է ներկայացվել բողոք՝ Տեսչական մարմնի ղեկավարի 2021 թվականի հուլիսի 09-ի «Վարչական տուգանք նշանակելու մասին» թիվ 432-Ա որոշումն առ ոչինչ ճանաչելու մասին։ 2021 թվականի օգոստոսի 17-ին ընդունվել է Տեսչական մարմնի ղեկավարի թիվ 73-Ա որոշումը «ԱՐՍԵՆ ԵՎ ԳՈՀԱՐ» սահմանափակ պատասխանատվությամբ ընկերության տնօրեն Արսեն Ֆրունզեյի Կիկոյանի բողոքը մերժելու մասին:
* 2021 թվականի սեպտեմբերի 2-ին անհատ ձեռնարկատեր Ալբերտ Ռոդինայի Դադունցի կողմից Տեսչական մարմին է ներկայացվել բողոք՝ Տեսչական մարմնի ղեկավարի 2021 թվականի օգոստոսի 20-ի «Վարչական տուգանք նշանակելու մասին» թիվ 497-Ա որոշումն անվավեր ճանաչելու մասին։ 2021 թվականի սեպտեմբերի 22-ին ընդունվել է Տեսչական մարմնի ղեկավարի թիվ 95-Ա որոշումը Անհատ ձեռնարկատեր Ալբերտ Ռոդինայի Դադունցի կողմից 2021 թվականի սեպտեմբերի 2-ին Տեսչական մարմին ներկայացված բողոքը Տեսչական մարմնի ղեկավարի՝ 2021 թվականի օգոստոսի 20-ի Վարչական տուգանք նշանակելու մասին թիվ 497-Ա որոշումն անվավեր ճանաչելու պահանջի մասին բավարարել մասնակիորեն և փոխել նշանակված տույժի միջոցը՝ նշանակելով տուգանք սահմանված նվազագույն աշխատավարձի հարյուրհիսունապատիկի չափով՝ 150.000 (հարյուր հիսուն հազար) ՀՀ դրամ:
* 2021 թվականի սեպտեմբերի 2-ին անհատ ձեռնարկատեր Սեյրան Գրիշայի Բեգլարյանի կողմից Տեսչական մարմին է ներկայացվել բողոք՝ Տեսչական մարմնի ղեկավարի 2021 թվականի օգոստոսի 20-ի ««Վարչական տուգանք նշանակելու մասին» թիվ 494-Ա որոշումն անվավեր ճանաչելու մասին։ 2021 թվականի սեպտեմբերի 22-ին ընդունվել է Տեսչական մարմնի ղեկավարի թիվ 96-Ա որոշումը «Անհատ ձեռնարկատեր Սեյրան Գրիշայի Բեգլարյանի կողմից 2021 թվականի սեպտեմբերի 2-ին Տեսչական մարմին ներկայացված բողոքը Տեսչական մարմնի ղեկավարի՝ 2021 թվականի օգոստոսի 20-ի Վարչական տուգանք նշանակելու մասին թիվ 494-Ա որոշումն անվավեր ճանաչելու պահանջի մասին բավարարել մասնակիորեն և փոխել նշանակված տույժի միջոցը՝ նշանակելով տուգանք սահմանված նվազագույն աշխատավարձի երկուհարյուրապատիկի չափով՝ 200.000 (երկու հարյուր հազար) ՀՀ դրամ:
* 2021 թվականի նոյեմբերի 9-ին անհատ ձեռնարկատեր Մարինե Հենզիկի Մամյանի կողմից Տեսչական մարմին է ներկայացվել բողոք՝ Տեսչական մարմնի ղեկավարի 2021 թվականի նոյեմբերի 1-ի «Վարչական տուգանք նշանակելու մասին» թիվ 942-Ա որոշումն անվավեր ճանաչելու մասին։ 2021 թվականի նոյեմբերի 30-ին ընդունվել է Տեսչական մարմնի ղեկավարի թիվ 154-Ա որոշումը Անհատ ձեռնարկատեր Մարինե Հենզիկի Մամյանի բողոքը մերժելու մասին:
* 2021 թվականի նոյեմբերի 12-ին անհատ ձեռնարկատեր Ալբերտ Ռոբերտի Պետրոսյանի ներկայացուցիչ Արման Ներսիսյանի կողմից Տեսչական մարմին է ներկայացվել բողոք՝ Տեսչական մարմնի ղեկավարի 2021 թվականի հոկտեմբերի 25-ի «Վարչական տուգանք նշանակելու մասին» թիվ 873-Ա որոշումն անվավեր ճանաչելու մասին։ 2021 թվականի դեկտեմբերի 3-ին ընդունվել է Տեսչական մարմնի ղեկավարի թիվ 158-Ա որոշումը Անհատ ձեռնարկատեր Ալբերտ Ռոբերտի Պետրոսյանի բողոքը մերժելու մասին»:
* 2021 թվականի նոյեմբերի 15-ին ՇԱՌՈՅԱՆ ԵՂԲԱՅՐՆԵՐ սահմանափակ պատասխանատվությամբ ընկերության տնօրեն Արտավազդ Գուրգենի Շառոյանի ներկայացուցիչ Տիգրան Սարգսյանի կողմից Տեսչական մարմին բողոք է ներկայացվել՝ Տեսչական մարմնի ղեկավարի 2021 թվականի նոյեմբերի 3-ի «Վարչական տուգանք նշանակելու մասին» թիվ 952-Ա որոշումն անվավեր ճանաչելու մասին։ 2021 թվականի դեկտեմբերի 8-ին ընդունվել է Սննդամթերքի անվտանգության տեսչական մարմնի ղեկավարի թիվ 159-Ա որոշումը ՇԱՌՈՅԱՆ ԵՂԲԱՅՐՆԵՐ սահմանափակ պատասխանատվությամբ ընկերության տնօրեն Արտավազդ Գուրգենի Շառոյանի բողոքը մերժելու մասին»:
* 2021 թվականի նոյեմբերի 22-ին անհատ ձեռնարկատեր Սեդա Ալբերտի Մխիթարյանի կողմից Տեսչական մարմին է ներկայացվել բողոք՝ Տեսչական մարմնի ղեկավարի 2021 թվականի հոկտեմբերի 22-ի «Վարչական տուգանք նշանակելու մասին» թիվ 857-Ա որոշումն անվավեր ճանաչելու մասին։ 2021 թվականի դեկտեմբերի 13-ին ընդունվել է Տեսչական մարմնի ղեկավարի թիվ 162-Ա որոշումը Անհատ ձեռնարկատեր Սեդա Ալբերտի Մխիթարյանի բողոքը մերժելու մասին:
* 2021 թվականի նոյեմբերի 26-ին «ՍԻՄԷՔՍՊՐԵՍ» սահմանափակ պատասխանատվությամբ ընկերության կորոնավիրուսային հիվանդության տարածման կանխարգելման միջոցառումների պատասխանատու Էդգար Գուրգենի Մուրադյանի կողմից Սննդամթերքի անվտանգության տեսչական մարմին է ներկայացվել բողոք՝ Տեսչական մարմնի ղեկավարի 2021 թվականի հոկտեմբերի 22-ի «Վարչական տուգանք նշանակելու մասին» թիվ 860-Ա որոշումն անվավեր ճանաչելու մասին։ 2021 թվականի դեկտեմբերի 14-ին ընդունվել է Տեսչական մարմնի ղեկավարի թիվ 164-Ա որոշումը «ՍԻՄԷՔՍՊՐԵՍ» սահմանափակ պատասխանատվությամբ ընկերության կորոնավիրուսային հիվանդության տարածման կանխարգելման միջոցառումների պատասխանատու Էդգար Գուրգենի Մուրադյանի բողոքը մերժելու մասին:
* 2021 թվականի նոյեմբերի 16-ին «ՏՈՍՊ ԳՐՈՒՊ» սահմանափակ պատասխանատվությամբ ընկերության կորոնավիրուսային հիվանդության տարածման կանխարգելման միջոցառումների պատասխանատու Նելլի Ղազարյանի կողմից Տեսչական մարմին է ներկայացվել դիմում-բողոք՝ Տեսչական մարմնի ղեկավարի 2021 թվականի հոկտեմբերի 26-ի «Վարչական տուգանք նշանակելու մասին» թիվ 884-Ա որոշումն անվավեր ճանաչելու մասին։ 2021 թվականի դեկտեմբերի 17-ին ընդունվել է Տեսչական մարմնի ղեկավարի թիվ 165-Ա որոշումը ««ՏՈՍՊ ԳՐՈՒՊ» սահմանափակ պատասխանատվությամբ ընկերության կորոնավիրուսային հիվանդության տարածման կանխարգելման միջոցառումների պատասխանատու Նելլի Ղազարյանի բողոքը մերժելու մասին:
* 2021 թվականի նոյեմբերի 18-ին ՊԱՐ-ԱՐՏ սահմանափակ պատասխանատվությամբ ընկերության մենեջեր, կորոնավիրուսային հիվանդության տարածման կանխարգելման միջոցառումների պատասխանատու Մարինե Մանասյանի կողմից Տեսչական մարմին է ներկայացվել բողոք՝ Տեսչական մարմնի ղեկավարի 2021 թվականի հոկտեմբերի 26-ի «Վարչական տուգանք նշանակելու մասին» թիվ 899-Ա որոշումն անվավեր ճանաչելու մասին։ 2021 թվականի դեկտեմբերի 20-ին ընդունվել է Տեսչական մարմնի ղեկավարի թիվ 167-Ա որոշումը ՊԱՐ-ԱՐՏ սահմանափակ պատասխանատվությամբ ընկերության մենեջեր, կորոնավիրուսային հիվանդության տարածման կանխարգելման միջոցառումների պատասխանատու Մարինե Մանասյանի բողոքը մերժելու մասին:
* 2021 թվականի նոյեմբերի 30-ին անհատ ձեռնարկատեր Վիգեն Արմենի Գրիգորյանի կողմից Տեսչական մարմին է ներկայացվել բողոք՝ Տեսչական մարմնի ղեկավարի 2021 թվականի նոյեմբերի 15-ի «Վարչական տուգանք նշանակելու մասին» թիվ 1001-Ա որոշումն անվավեր ճանաչելու մասին։ 2021 թվականի դեկտեմբերի 22-ին ընդունվել է Տեսչական մարմնի ղեկավարի թիվ 170-Ա որոշումը Անհատ ձեռնարկատեր Վիգեն Արմենի Գրիգորյանի բողոքը մերժելու մասին:
* 2021 թվականի դեկտեմբերի 7-ին անհատ ձեռնարկատեր Կարապետ Սեյրանի Կարապետյանի կողմից Տեսչական մարմին է ներկայացվել բողոք՝ Տեսչական մարմնի ղեկավարի 2021 թվականի նոյեմբերի 26-ի «Վարչական տուգանք նշանակելու մասին» թիվ 1065-Ա որոշման դեմ: 2021 թվականի դեկտեմբերի 28-ին ընդունվել է Տեսչական մարմնի ղեկավարի թիվ 176-Ա որոշումը՝ Տեսչական մարմնի ղեկավարի 2021 թվականի նոյեմբերի 26-ի Վարչական տուգանք նշանակելու մասին թիվ 1065-Ա որոշումը թողնել անփոփոխ, անհատ ձեռնարկատեր Կարապետ Սեյրանի Կարապետյանի կողմից 2021 թվականի դեկտեմբերի 7-ին Տեսչական մարմին ներկայացված բողոքը՝ առանց բավարարման:
* 2021 թվականի հոկտեմբերի 19-ին անհատ ձեռնարկատեր Արմեն Ալբերտի Սեդրակյանի կողմից ՀՀ վարչական դատարան է ներկայացվել բողոք՝ Տեսչական մարմնի ղեկավարի 2021 թվականի սեպտեմբերի 25-ի «Վարչական տուգանք նշանակելու մասին» թիվ 720-Ա որոշումն անվավեր ճանաչելու մասին:
* 2021 թվականի նոյեմբերի 15-ին անհատ ձեռնարկատեր Արմինե Սամվելի Բաբայանի կողմից ՀՀ վարչական դատարան է ներկայացվել բողոք՝ Տեսչական մարմնի ղեկավարի 2021 թվականի հոկտեմբերի 26-ի «Վարչական տուգանք նշանակելու մասին» թիվ 890-Ա որոշումն անվավեր ճանաչելու մասին։
* 2021 թվականի դեկտեմբերի 3-ին ԾԻՐԱՆ ՄԱՐԿԵՏ ՍՊԸ ընկերության պատասխանատու անձ Արմինե Տոնոյանի կողմից ՀՀ վարչական դատարան է ներկայացվել բողոք՝ Տեսչական մարմնի ղեկավարի 2021 թվականի հոկտեմբերի 22-ի «Վարչական տուգանք նշանակելու մասին» թիվ 867-Ա որոշումն անվավեր ճանաչելու մասին։
* 2021 թվականի նոյեմբերի 24-ին ԾԻՐԱՆ ՄԱՐԿԵՏ ՍՊԸ ընկերության պատասխանատու անձ Դավիթ Արիստակեսյանի կողմից ՀՀ վարչական դատարան է ներկայացվել բողոք՝ Տեսչական մարմնի ղեկավարի 2021 թվականի հոկտեմբերի 22-ի «Վարչական տուգանք նշանակելու մասին» թիվ 854-Ա որոշումն անվավեր ճանաչելու մասին։
* 2021 թվականի դեկտեմբերի 6-ին ԾԻՐԱՆ ՄԱՐԿԵՏ ՍՊԸ ընկերության պատասխանատու անձ Նարինե Մուրադյանի կողմից ՀՀ վարչական դատարան է ներկայացվել բողոք՝ Տեսչական մարմնի ղեկավարի 2021 թվականի հոկտեմբերի 26-ի «Վարչական տուգանք նշանակելու մասին» թիվ 896-Ա որոշումն անվավեր ճանաչելու մասին։
* 2021 թվականի հոկտեմբերի 26-ին 10 ԻՔՍ ՄԱՐԿԵՏ ՍՊԸ ընկերության պատասխանատու անձ Տիգրան Ռոբերտի Մկրտչյանի կողմից ՀՀ վարչական դատարան է ներկայացվել բողոք՝ Տեսչական մարմնի ղեկավարի 2021 թվականի սեպտեմբերի 2-ի «Վարչական տուգանք նշանակելու մասին» թիվ 546-Ա որոշումն անվավեր ճանաչելու մասին։
* 2021 թվականի նոյեմբերի 15-ին ԷՎՐԻԿԱ ԳՐՈՒՊ ՍՊԸ ընկերության պատասխանատու անձ Սիրուն Աշոտի Սարգսյանի կողմից ՀՀ վարչական դատարան է ներկայացվել բողոք՝ Տեսչական մարմնի ղեկավարի 2021 թվականի հոկտեմբերի 20-ի «Վարչական տուգանք նշանակելու մասին» թիվ 820-Ա որոշումն անվավեր ճանաչելու մասին։
* 2021 թվականի դեկտեմբերի 7-ին ԾԻՐԱՆ ՄԱՐԿԵՏ ՍՊԸ ընկերության պատասխանատու անձ Վրույր Գրիգորյանի կողմից ՀՀ վարչական դատարան է ներկայացվել բողոք՝ Տեսչական մարմնի ղեկավարի 2021 թվականի հոկտեմբերի 22-ի «Վարչական տուգանք նշանակելու մասին» թիվ 866-Ա որոշումն անվավեր ճանաչելու մասին։
* 2021 թվականի դեկտեմբերի 15-ին անհատ ձեռնարկատեր Արամ Մովսիսյանի կողմից ՀՀ վարչական դատարան է ներկայացվել բողոք՝ Տեսչական մարմնի ղեկավարի 2021 թվականի հոկտեմբերի 22-ի «Վարչական տուգանք նշանակելու մասին» թիվ 855-Ա որոշումն անվավեր ճանաչելու մասին։
* 2021 թվականի դեկտեմբերի 13-ին ԷՎՐԻԿԱ ԳՐՈՒՊ ՍՊԸ ընկերության պատասխանատու անձ Համազասպ Ֆահրադյանի կողմից ՀՀ վարչական դատարան է ներկայացվել բողոք՝ Տեսչական մարմնի ղեկավարի 2021 թվականի հոկտեմբերի 18-ի «Վարչական տուգանք նշանակելու մասին» թիվ 807-Ա որոշումն անվավեր ճանաչելու մասին։
* 2021 թվականի դեկտեմբերի 22-ին անհատ ձեռնարկատեր Սեդա Ալբերտի Մխիթարյանի կողմից ՀՀ վարչական դատարան է ներկայացվել հայցադիմում՝ Տեսչական մարմնի ղեկավարի 2021 թվականի հոկտեմբերի 22-ի «Վարչական տուգանք նշանակելու մասին» թիվ 857-Ա որոշումն անվավեր ճանաչելու մասին։
* 2021 թվականի հուլիսի 16-ին անհատ ձեռնարկատեր Կորյուն Հարությունյանի կողմից ՀՀ վարչական դատարան է ներկայացվել հայցադիմում՝ խնդրելով անվավեր ճանաչել 2021 թվականի ապրիլի 14-ի «Վարչական տուգանք նշանակելու մասին» թիվ 199-Ա որոշումը և «Անհատ ձեռնարկատեր Կորյուն Հարությունյանի բողոքը մերժելու մասին» 2021 թվականի հունիսի 11-ի թիվ 48-Ա որոշումը:
* 2021 թվականի մայիսի 5-ին Չրերի ֆաբրիկա «Խաչիկյանց» ՍՊ ընկերության կողմից ՀՀ վարչական դատարան է ներկայացվել հայցադիմում՝ սննդամթերքի անվտանգության տեսչական մարմնի կողմից տրամադրված AM հա. 0023890 բուսասանիտարական հավաստագիրն առ ոչինչ ճանաչելու պահանջի մասին:
* 2021 թվականի մայիսի 4-ին Գոռ-83» ՍՊ ընկերության կողմից ՀՀ վարչական դատարան է ներկայացվել հայցադիմում՝ 2021 թվականի մարտի 18-ի թիվ 18-Ա որոշումը մասնակի՝ «12992 կգ քաշով հավի քառորդ սառեցվածի ներմուծման գործընթացում առաջնությունը տալ «ԷՖ-ԴԻ-ԷՅ» լաբարարտորիա» ՍՊ ընկերության կողմից 2021 թվականի մարտի 9-ին տրված թիվ 21/03/0283 և ՍՏԱՆԴԱՐՏ ԴԻԱԼՈԳ ՍՊ ընկերության կողմից կողմից 2021 թվականի մարտի 16-ին տրված թիվ 380 փորձարկման արձանագրությունների արդյունքներին» մասով, և 2021 թվականի ապրիլի 22-ի թիվ 31-Ա որոշումն անվավեր ճանաչելու (վերացնելու) պահանջի մասին:
* 2021 թվականի հոկտեմբերի 27-ին անհատ ձեռնարկատեր Նելլի Սուրենի Ավանեսյանի կողմից ՀՀ վարչական դատարան է ներկայացվել հայցադիմում՝ 2021 թվականի հուլիսի 23-ի թիվ 460-Ա որոշումն անվավեր ճանաչելու պահանջի մասին:
* 2021 թվականի փետրվարի 10-ին ՍՏԱՆԴԱՐՏ ԴԻԱԼՈԳ ՍՊ ընկերության կողմից ՀՀ վարչական դատարան է ներկայացվել հայցադիմում՝ տույժերի բռնագանձման պահանջի մասին:
* 2021 թվականի հունվարի 26-ին Աբրահամ Եղիազարյանի կողմից ՀՀ վարչական դատարան է ներկայացվել հայցադիմում՝ 2020 դեկտեմբերի 7-ի թիվ 327-Ա որոշումն անվավեր ճանաչելու պահանջի մասին:
* 2021 թվականի ապրիլի 06-ին Լիլիթ Գնելի Սարգսյանի կողմից ՀՀ վարչական դատարան է ներկայացվել հայցադիմում՝ Տեսչական մարմնի ղեկավարի` Արման Ասատրյանի և Լիլիթ Սարգսյանի նկատմամբ կարգապահական տույժ կիրառելու մասին 2021 թվականի մարտի 5-ի թիվ Կ145-Ա հրամանը` Լիլիթ Սարգսյանի նկատմամբ նախազգուշացում կարգապահական տույժ կիրառելու մասով վերացնելու պահանջի մասին:
* 2021 թվականի մայիսի 04-ին «Գոռ-83» ՍՊ ընկերության կողմից ՀՀ վարչական դատարան է ներկայացվել հայցադիմում՝ «09.04.2021թ. թիվ 23-Ա որոշումը մասնակի՝ 2-րդ կետը և «ՀՀ սննդամթերքի անվտանգության տեսչական մարմնի ղեկավարի 09.04.2021թ. թիվ 23-Ա որոշման մեջ փոփոխություն կատարելու մասին» թիվ 26-Ա որոշումն անվավեր ճանաչելու /վերացնելու/» պահանջի մասին։
* 2021 թվականի օգոստոսի 04-ին Գուրգեն Աբովյանի կողմից ՀՀ վարչական դատարան է ներկայացվել հայցադիմում՝ Տեսչական մարմնի N 389-Ա որոշումն անվավեր ճանաչելու մասին:
* 2021 թվականի օգոստոսի 09-ին Ռազմիկ Բեյբությանի կողմից ՀՀ վարչական դատարան է ներկայացվել հայցադիմում՝ 29.04.2021թ. Վարչական տուգանք նշանակելու մասին թիվ 249-Ա որոշումն անվավեր ճանաչելու պահանջի մասին:
* 2021 թվականի օգոստոսի 04-ին Կարեն Ավետյանի կողմից ՀՀ վարչական դատարան է ներկայացրել հայցադիմում՝ Տեսչական մարմնի և ՀՀ էկոնոմիկայի նախարարության Վարչական մարմնի անգործությունը ոչ իրավաչափ ճանաչելու պահանջի մասին:
* 2021 թվականի հուլիսի 07-ին Անդրանիկ Սահակյանի կողմից ՀՀ վարչական դատարան է ներկայացվել հայցադիմում՝ Տեսչական մարմնի 2021 թվականի մայիսի 18-ի թիվ 276-Ա որոշումն անվավեր ճանաչելու պահանջի մասին:
* 2021 թվականի հուլիսի 14-ին Կտրիչ Հովհաննիսյանի կողմից ՀՀ վարչական դատարան է ներկայացվել հայցադիմում՝ Տեսչական մարմնի ղեկավարի 2021 թվականի մայիսի 25-ի թիվ 296-Ա որոշումն անվավեր ճանաչելու պահանջի մասին:
* 2021 թվականի հուլիսի 19-ին Կարեն Ավետիքի Մարկոսյանի կողմից ՀՀ վարչական դատարան է ներկայացվել հայցադիմում՝ Տեսչական մարմնի 2021 թվականի հունիսի 4-ի թիվ 317-Ա վարչական տուգանք նշանակելու մասին որոշումը վերացնելու պահանջի մասին:
* 2021 թվականի սեպտեմբերի 28-ին ԱԷԼԱ ՍՊ ընկերության կողմից ՀՀ վարչական դատարան է ներկայացվել հայցադիմում՝ Տեսչական մարմնի 2021 թվականի հուլիսի 27-ի թիվ 54-Ա որոշումը, 2021 թվականի սեպտեմբերի 2-ի թիվ 05-000707 ներմուծումը կասեցնելու կարգադրագիրն անվավեր ճանաչելու պահանջների մասին:
* 2021 թվականի հուլիսի 28-ին Հասմիկ Օնիկի Եգանյանի կողմից ՀՀ վարչական դատարան է ներկայացվել հայցադիմում՝ 2021 թվականի հունիսի 8-ի թիվ 327-Ա որոշումն անվավեր ճանաչելու պահանջի մասին:
* 2021 թվականի օգոստոս 17-ին «Լավելինա» ՍՊ ընկերության կողմից ՀՀ վարչական դատարան է ներկայացվել հայցադիմում՝ 2021թվականի ապրիլի 13-ի թիվ 27-Ա որոշումն անվավեր ճանաչելու և «Լավելինա» ՍՊ ընկերության կողմից Արգենտինայից Հայաստանի Հանրապետություն 15490 կգ սառեցված խոզի մեջքամսի ներմուծման գործընթացում «Նարեկ» գիտահետազոտական ՓԲ ընկերության կողմից 2021թ. ապրիլի 07-ին տրված թիվ 0404Լ-2021 փորձարկման արձանագրության արդյունքներին առաջնությունը տալու պահանջի մասին:
* 2021 թվականի սեպտեմբերի 07-ին «Արսեն և Գոհար» ՍՊ ընկերության կողմից ՀՀ վարչական դատարան է ներկայացվել հայցադիմում՝ 2021 թվականի հունիսի 25-ի թիվ 1224-Ա ստուգման ակտը և 2021 թվականի հուլիսի 9-ի թիվ 432-Ա որոշումն անվավեր ճանաչելու պահանջների մասին:
* 2021 թվականի հոկտեմբերի 28-ին Բերդավանի գինու գործարան ԲԲ ընկերության կողմից ՀՀ վարչական դատարան է ներկայացվել հայցադիմում՝ 2021 թվականի օգոստոսի 27-ի թիվ 83-Ա որոշումն անվավեր ճանաչելու պահանջի մասին:

 **8․ Սննդային գործոնով պայմանավորված թունավորումների վերաբերյալ տեղեկատվություն**

 2021 թվականին 15 տնտեսավարող սուբյեկտի մոտ գրանցվել է սննդային գործոնով պայմանավորված թունավորում, որի արդյունքում արձանագրվել է մարդկանց թունավորման 285 դեպք: Թունավորումների բացահայտման և ուսումնասիրման շրջանակներում բացվել է ստուգման 22 հրաման։ Բոլոր տնտեսավարող սուբյեկտները ենթարկվել են վարչական պատասխանատվության:

 **ԲՈՒՍԱՍԱՆԻՏԱՐԻԱ**

 **1․Տեսչական մարմնի 2021 թվականի գործունեության ծրագրի կատարման ընթացքը**

*1****)*** ***Բույսերի վնասակար օրգանիզմների հայտնաբերման նպատակով հանրապետության ողջ տարածքում բուսասանիտարական մոնիթորինգի իրականացում***

 Համաձայն Տեսչական մարմնի ղեկավարի 2021 թվականի մարտի 23-ի N 552-Ա հրամանով հաստատված կարանտին բուսասանիտարական մշտադիտարկման ծրագրի՝ Տեսչական մարմնի մարզային կենտրոնների կողմից 654 համայնքում իրականացվել է մոնիթորինգ, փորձաքննության է ներկայացվել 2821 նմուշ, իրականացվել է շուրջ 5000 փորձաքննություն, հայտնաբերվել են 14 կարանտին վնասակար օրգանիզմներ։

2***) Հայաստանի Հանրապետության տարածքում գործող պեստիցիդների և ագրոքիմիկատների վաճառակետերում դիտարկումների իրականացում***

Իրականացվել է 139 դիտարկում, մասնավորապես՝

1․ Արարատի մարզ - դիտարկում է իրականացվել 69 վաճառակետում, 18-ում արձանագրվել են խախտումներ,

2․ Արմավիրի մարզ - դիտարկում է իրականացվել 55 վաճառակետում, 54-ում հայտնաբերվել են խախտումներ,

3․ քաղաք Երևան - դիտարկում է իրականացվել 15 վաճառակետում, 14-ում արձանագրվել են խախտումներ։

Արձանագրված խախտումների վերաբերյալ տրվել են համապատասխան հանձնարարականներ, որոնք սահմանված ժամկետներում կատարվել են տնտեսավարող սուբյեկտների կողմից։

**2․ Վերահսկողության ոլորտում ռիսկերի առկա իրավիճակի վերլուծություն**

Թեև պեստիցիդների վաճառակետերում իրականացվում են ամենամյա համապարփակ դիտարկումներ, ամեն տարի արձանագրվում են ժամկետանց, անորակ կամ օրենսդրության այլ խախտումներով պեստիցիդների իրացման դեպքեր կամ փորձեր:

**3․ Խորհրդատվական գործունեությունը, տնտեսավարող սուբյեկտների կողմից հաճախ տրվող հարցերի վերհանումը և այն իրավական ակտերը, որոնք տալիս են դրանց հստակ պատասխանները**

Թեժ գծի միջոցով տնտեսավարող սուբյեկտներին պարբերաբար տրամադրվել է խորհրդատվություն բուսասանիտարիայի բնագավառին առնչվող մի շարք հարցերի, մասնավորապես՝ պեստիցիդների և ագրոքիմիկատների գրանցման և ներմուծման ընթացակարգերի, հայտնաբերված բույսերի վնասակար օրգանիզմների դեմ պայքարի վերաբերյալ։ Գրանցման ներկայացված փաստաթղթերի փաթեթներում առկա թերությունների և անհամապատասխանությունների շտկման, ԱՏԳ ԱԱ բուսասանիտարիայի բնագավառի ծածկագրի ներքո ներմուծվող, սակայն բուսասանիտարիայի ոլորտի վերահսկողության շրջանակից դուրս գտնվող ապրանքների ներմուծման ընթացակարգին առնչվող հարցերի, կարանտին բուսասանիտարական հսկողության ենթակա ապրանքների ներմուծման և արտահանման հետ կապված ընթացակարգերի և պահանջվող փաստաթղթերի, բուսասանիտարական հավաստագրի տրամադրման դեպքերի, ԵԱՏՄ օրենսդրական փոփոխություններին առնչվող պարզաբանումների և այլնի վերաբերյալ:

Խորհրդատվությունը տրամադրվում է ‹‹Բուսասանիտարիայի մասին››, ‹‹Սննդամթերքի անվտանգության պետական վերահսկողության մասին›› օրենքներին համապատասխան։

**4․ Ռիսկերը և այն կանխարգելիչ գործողությունները, որոնք ուղղված են այդ ռիսկերի վերհանմանը և կանխմանը**

Հիմնական կանխարգելիչ գործողություններն են վերահսկողության ենթակա ապրանքների շրջանառության բոլոր փուլերի պահանջների վերաբերյալ տեղեկատվական տարբեր միջոցներով տնտեսավարող սուբյեկտներին իրազեկելն ու խորհրդատվությունը:

Կանխարգելիչ գործողությունների արդյունքում կանխվել է թերի մակնշմամբ պեստցիդների և ագրոքիմիկատների իրացումը։

**5. Տնտեսավարող սուբյեկտների կողմից օրենսդրության առավել հաճախ կատարվող խախտումները կամ շեղումները, որոնք վերհանվել են տեսչական մարմնի կողմից, ինչպես նաև դրանց պատճառները և տարածվածությունը, տնտեսավարող սուբյեկտների և դրանց ծառայողների նկատմամբ կիրառված պատասխանատվության միջոցները**

Հաշվետու ժամանակահատվածում տնտեսավարող սուբյեկտների մոտ առավել հաճախ արձանագրվող խախտումներն են՝

* բարձր բուսասանիտարական ռիսկայնության ապրանքների ներմուծման ժամանակ բեռն ուղեկցող փաստաթղթերի փաթեթում բուսասանիտարական հավաստագրի բացակայությունը,
* պետական գրանցման ներկայացված պեստիցիդների և ագրոքիմիկատների փաստաթղթերի փաթեթի կամ դրա որոշ բաժինների անհամապատասխանությունը օրենքով սահմանված դրույթներին,
* պետական գրանցում չունեցող պեստիցիդների և ագրոքիմիկատների ներմուծման դեպքերը:

Որպես պատասխանատվության միջոց կիրառվել է ապրանքի ներմուծման արգելք, ինչպես նաև վերադարձվել են գրանցման ներկայացված փաթեթները՝ լրամշակման նպատակով:

 Տնտեսավարող սուբյեկտների կողմից առավել հաճախ կատարվող օրենսդրության պահանջների խախտումները պայմանավորված են սահմանված պահանջների կատարման նկատմամբ տնտեսավորող սուբյեկտների ոչ հետևողական վերաբերմունքով։

 **6․ Բուսասանիտարայի ոլորտում իրականացվել են հետևյալ ընթացիկ աշխատանքները՝**

* Հայաստանի Հանրապետության տարածք ֆիզիկական և իրավաբանական անձանց կողմից ներմուծված պեստիցիդների և ագրոքիմիկատների բոլոր խմբաքանակներից նմուշառում, նմուշառման և լաբորատոր փորձաքննության ներկայացման աշխատանքների փաստաթղթավորում` փաստաթղթերի ուսումնասիրություն, համապատասխան լաբորատորիաներ ուղարկվող նամակների և ներմուծման եզրակացությունների պատրաստում և տրամադրում ներմուծող անձանց:
* Պետական գրանցման ներկայացված պեստիցիդների և ագրոքիմիկատների փաստաթղթերի փաթեթների՝ «Բուսասանիտարիայի մասին» օրենքով սահմանված դրույթներին համապատասխանության ուսումնասիրություն, դրանց տրամադրում պետական գրանցման միջգերատեսչական հանձնաժողովի անդամներին, հանձնաժողովի անդամների կողմից տրվող եզրակացությունների հավաքագրում:
* Նախորդ միջոցառման արդյունքում, հանձնաժողովի դրական եզրակացության հիման վրա, պետական գրանցման ներկայացված պեստիցիդների և ագրոքիմիկատների գրանցման հրամանների նախագծերի նախապատրաստում և ներկայացում Տեսչական մարմնի ղեկավարի հաստատմանը: 2021 թվականի ընթացքում կազմվել և հաստատման է ներկայացվել Տեսչական մարմնի ղեկավարի 5 հրաման, ինչի արդյունքում պետական գրանցում են ստացել 351 պեստիցիդ և 207 ագրոքիմիկատ: Նախապատրաստվել և հաստատման են ներկայացվել գրանցված պեստիցիդների և ագրոքիմիկատների համապատասխան թվով գրանցման վկայականներ և տրամադրվել են հայտատու ֆիզիկական և իրավաբանական անձանց:
* Նախապատրաստվել են միջազգային կամ հանրապետության պետական ու մասնավոր կազմակերպությունների կողմից Տեսչական մարմնին ուղղված հարցումների պատասխանները և տրամադրվել հասցեատերերին, պարզաբանումներ և տեղեկություններ են տրամադրվել հանրապետության տարածք բուսական ծագման ապրանքների ներմուծմանը իրավական ակտերով ներկայացվող պահանջների վերաբերյալ, ուսումնասիրվել են խնդրահարույց հարցերը, ներկայացվել են դրանց լուծմանն ուղղված առաջարկներ:
* Ուսումնասիրվել և կարծիքներ են ներկայացվել բուսասանիտարիայի բնագավառին վերաբերվող ԵԱՏՄ բոլոր տեսակոնֆերանսներին վարչության աշխատակիցների նպատակահարմարության, ինչպես նաև Եվրասիական տնտեսական հանձնաժողովից ստացված բուսասանիտարիայի ոլորտին առնչվող բոլոր փաստաթղթերի և նախագծերի վերաբերյալ:
* Ներկայացվել են առաջարկություններ սահմանային հսկիչ կետերի տեսուչների կողմից տրամադրված բուսասանիտարական հավաստագրերի արդյունքների (արտահանում և ներմուծում) մուտքագրման և տվյալների ամփոփման, ներմուծման և արտահանման գործընթացներում բուսասանիտարական հսկողության ենթակա ապրանքների համար տրված բուսասանիտարական հավաստագրերի վերաբերյալ հաշվետվությունների ուսումնասիրության և թերությունների վերացման վերաբերյալ:
* Ամենօրյա աշխատանքային կարգով ՀՀ-ից ՌԴ և ԵԱՏՄ անդամ մյուս երկրներ արտահանվող բեռների համար տրվող բուսասանիտարական հավաստագրերի վերաբերյալ տեղեկատվություն է տրամադրվել Ռոսսելխոզնադզորի (RSHN.RF@yandex.ru) 56 մարզային և ԵԱՏՄ անդամ մյուս երկրների կողմից մեզ տրամադրած էլեկտրոնային հասցեներին:
* Ըստ ամենօրյա հարցման, «Аргус-Фито» - Федеральная государственная информационная система (ФГИС) fss@fito-rf.ru մոդուլի միջոցով, իրականացվել են որոշ բեռների բուսասանիտարական հավաստագրերի հաստատման կամ մերժման աշխատանքները:

 **ԱՆԱՍՆԱԲՈՒԺՈՒԹՅՈՒՆ**

 **1․ Տեսչական մարմնի 2021 թվականի գործունեության ծրագրի կատարման ընթացքը**

***1) Կենդանական ծագման մթերքում մնացորդային նյութերի հսկողության մոնիթորինգային ծրագրի իրականացում***

 Հաշվետու ժամանակահատվածում, ձկան և մեղրի մեջ մնացորդային նյութերի նկատմամբ մոնիթորինգային ծրագրի իրականացման շրջանակներում, հանրապետության տարբեր մարզերից կատարվել է մեղրի 130 և ձկան 150 նմուշառում և ուղարկվել «Հանրապետական անասնաբուժա­սանիտարական և բուսա­սանի­տարական լաբո­րատոր ծառայությունների կենտրոն» պետական ոչ առևտրային կազմակերպություն (այսուհետ` ՀԱԲԼԾԿ ՊՈԱԿ) լաբորատոր փորձաքննության:

 ***2) Բրուցելոզ հիվանդության կանխարգելման և վերացման համապարփակ ծրագրի իրականացման նկատմամբ վերահսկողության ուժեղացում***

 Բրուցելոզով հիվանդ կենդանիները ենթակվել են հարկադիր մորթի՝ պահպանելով անասնաբուժասանիտարական պայմանները: Իրականացվել է խիստ վերահսկողություն բրուցելոզ հիվանդության նկատմամբ ախտորոշիչ հետազոտության արդյունքում դրական հակազդած կենդանիների սանիտարական սպանդի նկատմամբ:

 Վերահսկողություն է իրականացվել արյունառության, ինչպես նաև լաբորատոր հետազոտության վերստուգման նպատակով ՀԱԲԼԾԿ ՊՈԱԿ արյան տեղափոխման գործընթացների նկատմամբ:

***4) Դաբաղ հիվանդության մշտական և շարունակական կանխարգելիչ և մոնիթորինգային աշխատանքների իրականացում***

Մարզային տեսուչների կողմից իրականացվել է անմիջական վերահսկողություն դաբաղի կանխարգելիչ պատվաստման ժամանակ՝ համայնքներում և հեռագնա արոտավայրերում:

Ուսումնասիրվել և ամփոփվել են 2021 թվականի ընթացքում դաբաղ հիվանդության առկայությունը բացահայտելու նպատակով իրականացված գործողությունների արդյունքները:

***5) Բիոհելմինթոզների կանխարգելման ծրագիր՝ մսամթերքի մշտադիտարկում՝ շների վարակումը կանխելու նպատակով, ինչպես նաև շների հելմինթազերծման աշխատանքներ***

 Շների կատաղություն հիվանդության վերահսկողության ընթացքում առաջարկվել է կատարել պարտադիր դեհելմիտիզացիա

***6) Անասնաբուժության բնագավառում գործունեություն իրականացնող անասնահամաճարակային նշանակության օբյեկտների դասակարգում***

Դասակարգումը ներքևից վերև՝ անասնաֆերմաներ, ֆիզիկական անձինք, համայնքային անասնաբույժներ, ՀՀ էկոնոմիկայի նախարարության «Գյուղատնտեսական ծառայությունների կենտրոն ՊՈԱԿ-ի աշխատակիցներ: Հաշվառվել և անասնաբուժության վարչություն է ներկայացվել մարզում առկա անասնագերեզմանոցների և բեկարի հորերի վերաբերյալ տեղեկատվությունը:

***7) Կենդանիների վարակիչ հիվանդությունների նկատմամբ համաճարակային իրավիճակի գնահատման նպատակով՝ մշտադիտարկման իրականացում***

Իրականացվել է 7 անասնահամաճարակային մշտադիտարկում, ինչպես նաև հսկողություն է իրականացվել համայնքներում և հեռագնա արոտավայրերում անասնահամաճարակային իրավիճակի նկատմամբ, բոլոր կասկածելի և հաստատված դեպքերը կարճ ժամանակահատվածում ոչնչացվել են:

***8) Սպանդանոցներում պետական վերահսկողության նպատակային և պատշաճ իրականացում՝ սպանդանոցային ծագման մթերքի իրացումն ապահովելու համար***

Վերահսկողություն է սահմանվել սպանդանոցների կառուցապատման աշխատանքների նկատմամբ: Կա գործող 92 սպանդանոց, որոնք տեղաբաշխված են հետևյալ կերպ՝ Արագածոտն՝ 8, Արարատ՝ 10, Կոտայք՝ 25, Արմավիր՝ 12, Գեղարքունիք՝ 6, Լոռի՝ 10, Շիրակ՝ 3, Սյունիք՝ 6, Տավուշ՝ 4, Վայոց ձոր՝ 1, Երևան՝ 7:

 **2․ Քաղաքացիներից, իրավաբանական անձանցից, անհատ ձեռնարկատերերից, պետական մարմիններից, տեղական ինքնակառավարման մարմիններից ստացված դիմում բողոքների ուսումնասիրություն և գործողությունների իրականացում**

 Քաղաքացիական անձանց կողմից ստացվել է 11 դիմում-բողոք, կատարվել են այցելություններ, տեղում տրվել է մասնագիտական խորհրդատվություն:

 **3․ Վերահսկողության ոլորտում ռիսկերի առկա իրավիճակի վերլուծություն**

 Կենդանիների գլխաքանակի համարակալման և հաշվառման դեպքում միայն անասնաբուժական վերահսկողության ոլորտում հնարավոր կլինի ակնկալել ցածր ռիսկայնություն:

**4․ Խորհրդատվական գործունեությունը, տնտեսավարող սուբյեկտների կողմից հաճախ տրվող հարցերի վերհանումը և այն իրավական ակտերը, որոնք տալիս են դրանց հստակ պատասխանները։**

 Տնտեսավարող սուբյեկտներին տրվում է անասնաբուժության ոլորտին վերաբերվող ցանկացած խորհրդատվություն, առավել հաճախ՝ կենդանիների բուժման և համաճարակների կանխարգելման մասին, տնտեսավարող սուբյեկտների ռեեստրում գրանցվելու, կենդանի կենդանիների ներմուծման ընթացակարգերի վերաբերյալ։

 Մարզային կենտրոնի տեսուչները տարբեր համայնքներում իրականացրել են մասնագիտական խորհրդատվություն բրուցելոզով հիվանդ կենդանինիներին ոչ սպանդանոցային պայմաններում անցկացվող սանիտարական սպանդի, լորանոցի և ճագարների համար նախատեսված սպանդանոցի կառուցման վերաբերյալ:

 Տեսուչների կողից իրականացվող պետական վերահսկողության շրջանակում, մասնավորապես ստուգումների, դիտարկումների, անասնահամաճարակային մշտադիտարկումների, ներմուծման և արտահանման, ռեեստրում գրանցման գործառույթների իրականացման ժամանակ պարբերաբար կատարվում են խորհրդատվական աշխատանքներ՝ «Անասնաբուժության մասին», «Սննդամթերքի անվտանգության պետական վերահսկողության մասին» օրենքների և դրանցից բխող այլ նորմատիվ իրավական ակտերի և ԵԱՏՄ տեխնիկական կանոնակարգերի, ԵԱՏՄ հանձնաժողովի N 317 և N 94 որոշումների շրջանակներում։

 Մատուցվել է խորհրդատվական ծառայություն անասնահամաճարակային պետական միջոցառումների շրջանակում կատարվող դաբաղ հիվանդության նկատմամբ ընկալունակ անասնագլխաքանակի պատվաստման վերաբերյալ: Որպես բարձր ռիսկային գոտիներ ընտրվել են այն համայնքները, որոնք անմիջական սահմանակից են Ադրբեջանի Հանրապետությանը, Թուրքիայի Հանրապետությանը, Վրաստանի Հանրապետությանը, Իրանի Իսլամական Հանրապետությանը:

 Իրականացվել է իրազեկում տեղական մսի սպանդանոցային ծագման պարտադիր պահանջի վերաբերյալ, կազմակերպվել են հանդիպումներ միս արտադրողների, սպանդ իրականացնողների, սպանդանոցի ղեկավարների հետ։ Խորհրդատվություն է տրամադրվել տնտեսության զոոհիգինիկ պայմանների, անասնաբուժությունում օգտագործվող դեղամիջոցների ճիշտ կիրառման, կենդանիների՝ պետական պատվերի շրջանակներից դուրս հիվանդությունների /արյան պարազիտային հիվանդություններ, հելմինթոզներ/ բուժման և կանխարգելման միջոցառումների իրականացման մասին։

 Խորհրդատվական աշխատանքներ են իրականացվել ինֆեկցիոն հիվանդությունների կանխարգելման և բուժման վերաբերյալ:

**5․ Ռիսկերը և այն կանխարգելիչ գործողությունները, որոնք ուղղված են այդ ռիսկերի վերհանմանը և կանխմանը**

 Հիմնական կանխարգելիչ գործողություններն են վերահսկողության ենթակա ապրանքների շրջանառության բոլոր փուլերի պահանջների վերաբերյալ տեղեկատվական տարբեր միջոցներով տնտեսավարող սուբյեկտներին իրազեկելն ու խորհրդատվությունը: Կանխարգելիչ գործողությունների արդյունքում կանխվել է առանց անասնաբուժական ուղեկցող փաստաթղթերի ուղեկցության թարմ մսի իրացումը, առևտրի օբյեկտների սանիտարահիգիենիկ պայմանների անհամապատասխանությունը, առանց համապատասխան անասնաբուժական փաստաթղթերի կենդանիների տեղափոխումը։

**6․ Տնտեսավարող սուբյեկտների կողմից առավել հաճախ կատարվող օրենսդրության խախտումները կամ շեղումները, ինչպես նաև դրանց պատճառները և տարածվածությունը**

 Խախտումները հիմանականում եղել են անասնաբուժական ուղեկցող փաստաթղթերի բացակայությունը և սանիտարահիգիենիկ պայմանների անհամապատասխանությունը սահմանված նորմերին:

 Անասնապահական ֆերմաների աշխատողները, որոնք անմիջականորեն շփվում են սննդամթերքի հետ, ունեն բժշկական սանիտարական գրքույկներ, սակայն դրանցում բացակայել են նախնական և պարբերական բժշկական զննության արդյունքները:

 Չեն ձեռնարկվել համապատասխան միջոցներ կենդանիների մուտքը (ճանճեր, միջատներ) սննդամթերքի պատրաստման, մշակման, պահման և տեղափոխման տարածքներ կանխելու ուղղությամբ։

 Կենդանիների տեղափոխումը կազմակերպվում է առանց համապատասխան անասնաբուժական փաստաթղթերի կամ փաստաթղթերը թերի են:

 Տնտեսավարող սուբյեկտների կողմից առավել հաճախ կատարվող օրենսդրության պահանջների խախտումները պայմանավորված են սահմանված պահանջների կատարման նկատմամբ տնտեսավորող սուբյեկտների ոչ հետևողական վերաբերմունքով։

 **Սննդամթերքի և կերի անվտանգության, բուսասանիտարիայի, անասնաբուժության բնագավառներում** **օրենսդրական բացերը լրացնելու, ստուգումների արդյունավետությունը բարձրացնելու և տնտեսավարող սուբյեկտների համար վարչական և վերահսկողական բեռը նվազեցնելու նպատակով օրենսդրության մեջ փոփոխությունների կատարման առաջարկները՝**

1․ «Եվրասիական տնտեսական միության մասին» պայմանագրի 53-րդ հոդվածի պահանջը ապահովելու նպատակով անհրաժեշտ է ձեռնարկել օրենսդրական փոփոխություններ, քանի որ մի շարք գործառույթներ, որոնք կարգավորված են Հայաստանի Հանրապետության օրենսդրությամբ, հակասում են Եվրասիական տնտեսական միության իրավական ակտերին:

2․ «Սննդամթերքի անվտանգության պետական վերահսկողության մասին» օրենքի 2-րդ հավելվածի 17-րդ կետի համաձայն՝ Եվրասիական տնտեսական միության մաքսային տարածքում անասնաբուժության մեջ օգտագործվող դեղամիջոցների և կերային հավելումների ներմուծումը, փոխադրումը և օգտագործումն իրականացնում է լիազոր մարմինը դրանց գրանցման դեպքում, սակայն Հայաստանի Հանրապետությունում կերային հավելումների համար պետական գրանցում իրականացնող մարմնի բացակայության պարագայում տվյալ պահանջի կիրառումը հնարավոր չէ իրագործել։

3․ Վարչական իրավախախտումների վերաբերյալ օրենսգրքում առկա խնդիրները։

4․ Բուսասանիտարիայի բնագավառում առկա անվտանգության սպառնալիքները կապված են Հայաստանի Հանրապետությունում պեստիցիդների (թունաքիմիկատների) և ագրոքիմիկատների հետ, մասնավորապես՝ դրանց ներմուծման, իրացման և գյուղատնտեսական գործունեությամբ զբաղվող անձանց կողմից այդ ապրանքների օգտագործման գործընթացների հետ։

Հարկ է նշել, որ առանց պեստիցիդների և ագրոքիմիկատների կիրառության անհնար է գյուղատնտեսության վարումը և բուսական ծագման մթերքի արտադրությունը։ Մինչդեռ պետական վերահսկողության շրջանակներում իրականացվող դիտարկման ժամանակ բացահայտվում են հանրապետությունում չգրանցված, ժամկետանց, սահմանված պահանջներին չհամապատասխանող պեստիցիդների և ագրոքիմիկատների իրացման դեպքեր։ Ընդ որում, դիտարկում գործիքով իրականացվող վերահսկողությունը թույլ չի տալիս անհրաժեշտ գործողություններ կիրառել ժամկետանց և չգրանցված պեստիցիդների նկատմամբ, քանի որ դրանք դուրս են այդ վերահսկողական գործառույթի հարցերի շրջանակից։

Հարկ է նշել նաև, որ չնայած ամենամյա վերահսկողական գործընթացներին, հանրապետության տարբեր մարզերում առկա է պեստիցիդների և ագրոքիմիկատների ապօրինի վաճառք, որը պոտենցիալ ռիսկ է պարունակում ոչ միայն ժամկետանց կամ ոչ պատշաճ որակի ապրանքների, այլ նաև օգտագործման համար արգելված թունաքիմիկատների իրացման տեսանկյունից, մինչդեռ վերահսկողություն իրականացնող լիազոր մարմինը չունի անմիջական գործիքակազմ օրենսդրական դաշտ բերելու այդ գործունեությունը ծավալող սուբյեկտներին։

 Բուսասանիտարիայի բնագավառում առկա անվտանգության սպառնալիքները կապված են նաև Հայաստանի Հանրապետությունում պեստիցիդների (թունաքիմիկատների), մասնավորապես, գյուղատնտեսական գործունեությամբ զբաղվող անձանց կողմից դրանց օգտագործման գործընթացի հետ։ Հարկ է նշել, որ առանց պեստիցիդների կիրառության անհնար է գյուղատնտեսության վարումը և բուսական ծագման մթերքի արտադրությունը, միևնույն ժամանակ պեստիցիդների կիրառման կանոնների, սպասման ժամկետների, կիրառման հաճախականության, չափաքանակների և սահմանափակումների ճշգրիտ պահպանման դեպքում այդ պատրաստուկների հետ կապված ռիսկերը կարելի է հասցնել նվազագույնի։ Մինչդեռ Հայաստանի Հանրապետությունում հողօգտագործողների զգալի մասը նշված գործընթացներում շատ անգամ թույլ է տալիս կոպիտ խախտումներ, ինչը պայմանավորված է գյուղատնտեսության վարման և պեստիցիդների հետ աշխատանքի ոլորտներում ոչ բավարար գիտելիքներով։ Արդյունքում որոշ դեպքերում ունենում ենք բերքի կորուստներ, որոշ դեպքերում մեծանում է շրջակա միջավայրին հասցվող վնասի ռիսկը, որոշ դեպքերում էլ շուկայահանվում են բուսական ծագման մթերքներ՝ թույլատրելի շեմը գերազանցող պեստիցիդների մնացորդային քանակների պարունակությամբ, ինչը ռիսկային է այդ մթերքը սպառող բնակչության առողջության համար։

5․ Հայաստանի Հանրապետության սննդամթերքի անվտանգության տեսչական մարմնի կողմից իրականացվող ստուգումների ստուգաթերթերը անհրաժեշտ է համապատասխանեցնել Եվրասիական տնտեսական միության իրավական ակտերի պահանջներին, որը հնարավորություն կընձեռնի պետական վերահսկողություն իրականացնել նաև Եվրասիական տնտեսական միության իրավական ակտերով սահմանված /Հայաստանի Հանրապետության կառավարության որոշմամբ գործողության մեջ դրված/ պահանջների նկատմամբ:

6․ Անհրաժեշտ է լրացում կատարել Սննդամթերքի անվտանգության պետական վերահսկողության մասին օրենքի 12-րդ հոդվածում և սահմանել անասնահամաճարակային մշտադիտարկման ընթացքում անասնաբուժության և կերի անվտանգության բնագավառների վերաբերյալ Հայաստանի Հանրապետության օրենսդրության պահանջների խախտումների հայտնաբերման դեպքում անասնաբուժական հսկման ենթակա ապրանքների իրացումը շուկայահանումը կասեցնելու լիազորություն:

7․ Սննդամթերքի անվտանգության պետական վերահսկողության մասին օրենքի 25-րդ հոդվածում անհրաժեշտ է կատարել լրացում և արտադրության կամ վերամշակման փուլերում համապատասխանության գնահատման չենթարկված սննդամթերք հայտնաբերելու դեպքում, ինչպես նաև ստանդարտացման փաստաթղթեր չկիրառելու դեպքում, երբ դրանց կիրառումը պարտադիր է Հայաստանի Հանրապետության օրենսդրությամբ, սահմանել տնտեսավարող սուբյեկտի գործունեությունը կամ այդ գործունեության առանձին գործառույթները կասեցնելու լիազորություն:

8․ «Սննդամթերքի անվտանգության մասին» օրենքի 9-րդ հոդվածի 10-րդ մասում անհրաժեշտ է կատարել լրացում և արգելել Հայաստանի Հանրապետություն ներմուծել և Հայաստանի Հանրապետությունում իրացնել կամ հանրային սննդի ծառայության ոլորտում օգտագործել սննդամթերք, սննդամթերքի հետ անմիջական շփման մեջ գտնվող նյութեր, անկախ այն հանգամանքից, թե պիտանիության ժամկետի նշումը որ լեզվով է կատարված, եթե փաթեթավորման կամ տարայի վրա նշված պիտանիության ժամկետի և անվտանգությունը հիմնավորող ուղեկցող փաստաթղթում նշված պիտանիության ժամկետի միջև առկա է անհամապատասխանություն:

9․ Անհրաժեշտ է ուժը կորցրած ճանաչել Սննդամթերքի անվտանգության պետական վերահսկողության մասին օրենքի հավելվածները, քանի որ Հայաստանի Հանրապետության կառավարության 2019 թվականի օգոստոսի 1-ի թիվ 1009-Ն որոշմամբ Եվրասիական տնտեսական միության նույն հարաբերությունները կարգավորող իրավական ակտերը դրվել են գործողության մեջ և առկա են հակասություններ:

10․ «Սննդամթերքի անվտանգության պետական վերահսկողության մասին» օրենքի 7-րդ հոդվածի 3-րդ մասի համաձայն՝ ռիսկի գնահատումն իրականացնում է գիտական կազմակերպությունը (կենտրոնը), որին նշանակում է Կառավարությունը։

 Հայաստանի Հանրապետության կառավարության կողմից դեռևս չի նշանակվել սննդամթերքի անվտանգության, անասնաբուժության և բուսասանիտարիայի բնագավառների ռիսկերի գնահատման գիտական կենտրոն, որի բացակայությունը խոչընդոտ է Սննդամթերքի անվտանգության տեսչական մարմնի կողմից իրականացնելու գիտականորեն հիմնավորված, անկախ, օբյեկտիվ և թափանցիկ սննդամթերքի անվտանգության ռիսկերի գնահատում, կառավարում և հաղորդակցություն՝ հիմք ընդունելով այն հանգամանքը, որ հավաստի, ամբողջական, պաշտոնական, գիտականորեն հիմնավորված տեղեկատվությունն է հանդիսանում ռիսկի կառավարման և վերլուծությունների հիմքը։

11․ Հայաստանի Հանրապետության առողջապահության նախարարության և Սննդամթերքի անվտանգության տեսչական մարմնի միջև համագործակցությունը և տեղեկատվության փոխանակումը գտնվում է ոչ բավարար մակարդակի վրա, մասնավորապես՝ Հայաստանի Հանրապետության տարածքում արձանագրված թունավորումների ժամանակ։ Ուստի Հայաստանի Հանրապետության տարածքում արձանագրված թունավորումների դեպքերի արձանագրման, ինչպես նաև Հայաստանի Հանրապետության առողջապահության նախարարության հետ համագործակցությունը և տեղեկատվության փոխանակումը բարձր մակարդակի հասցնելու համար անհրաժեշտ է հստակեցնել համատեղ գործողությունների հաջորդականության և տեղեկատվության փոխանակման ընթացակարգերը։

12․ Վերջին ժամանակաշրջանում հատկապես Երևան քաղաքում մեծ տարածում են ստացել շրջիկ առևտրի և հանրային սննդի, ինչպես նաև կրպակները (մի քանի քառակուսի մետր), տեղում պատրաստվող գազավորված ըմպելիքներ և ֆրեշ, լցնովի պաղպաղակ իրացնող կետերը և ավտոցիստեռնները (հիմնականում կվասի իրացման համար), որոնց գործունեության վերաբերյալ բացակայում են հստակ օրենսդրական կարգավորումներ։ Նշված ոլորտում վերահսկողության օրենսդրական կարգավորումների բացակայությունը խոչընդոտներ է առաջացնում պետական վերահսկողությունն արդյունավետ իրականացնելու համար։ Առաջարկվում է առանձին պահանջների սահմանում։

13․ «Հայաստանի Հանրապետությունում ստուգումների կազմակերպման և անցկացման մասին» օրենքի 3-րդ հոդվածի 2-րդ մասի համաձայն՝ ստուգումը սկսելուց առաջ համապատասխան պետական մարմնի ղեկավարը ստուգում իրականացնելու մասին հրապարակում է հրաման կամ հանձնարարագիր, որտեղ նշվում են ստուգում իրականացնող մարմնի անվանումը, ստուգվող տնտեսավարող սուբյեկտի լրիվ անվանումը, ստուգումն իրականացնող պաշտոնատար անձի (անձանց) պաշտոնը, անունը, ազգանունը, ստուգաթերթով նախատեսված այն հարցերի շրջանակը, որոնք անհրաժեշտ է պարզաբանել տվյալ ստուգման ընթացքում, ստուգմամբ ընդգրկվող ժամանակաշրջանը, ստուգման նպատակը, ժամկետը, ստուգման իրավական հիմքերը, սույն օրենքի 4-րդ հոդվածի 3.1-ին մասով նախատեսված դեպքերում` նաև ստուգումն անցկացնելու անհրաժեշտությունը հիմնավորող հանգամանքները, իսկ նույն մասով նախատեսված դիմում կամ տեղեկատվություն ստանալու դեպքերում` նաև դրանք տրամադրողի տվյալները: Դիմում ներկայացնող քաղաքացիները հաճախ խուսափում են իրենց տվյալները հրապարակելուց, ուստի դիմում ներկայացնողների տվյալները հրամանում կամ հանձնարարագրում նշելու պահանջը խոչընդոտներ է առաջացնում պետական վերահսկողությունն արդյունավետ իրականացնելու համար։

14․ «Սննդամթերքի անվտանգության պետական վերահսկողության մասին» օրենքի 19-րդ հոդվածի 2-րդ մասի 7-րդ կետի համաձայն՝ Տեսչական մարմինը Հայաստանի Հանրապետության օրենքով սահմանված կարգով և դեպքերում պարտադիր նախնական և պարբերական բժշկական զննություն չանցնելու կամ այդ անձանց սանիտարական (բժշկական) գրքույկի բացակայության կամ սահմանված կարգով լրացված չլինելու դեպքում լիազոր մարմինը որոշում է ընդունում տվյալ անձանց աշխատանքի չթույլատրելու մասին` մինչև խախտումը վերացնելը: Միաժամանակ, 19-րդ հոդվածի 5-րդ մասի համաձայն՝ 19-րդ հոդվածի 2-րդ մասով սահմանված սահմանափակումները ստուգման վերաբերյալ վարույթի շրջանակներում կիրառվում են օրենքով սահմանված կարգով իրականացված ստուգման արդյունքներով կազմված ակտի հիման վրա: Ուստի, անձանց աշխատանքի չթույլատրելու մասին որոշումն ընդունվում է իրականացված ստուգման արդյունքներով կազմված ակտի հիման վրա, որի դեպքում պարտադիր բժշկական զննություն չանցած աշխատակիցները շարունակում են աշխատել մինչև ստուգման ակտի կազմումը։ Պարտադիր նախնական և պարբերական բժշկական զննություն չանցնելու կամ այդ անձանց սանիտարական (բժշկական) գրքույկի բացակայության կամ սահմանված կարգով լրացված չլինելու դեպք ստուգման վերաբերյալ վարույթի շրջանակներում հայտնաբերելու պարագայում անմիջապես անձանց աշխատանքի չթույլատրելու մասին որոշման ընդունման լիազորության բացակայությունը ռիսկային է։

15․ Տեսչական մարմնի կողմից իրականացվող վարչական վարույթների շրջանակներում հաճախ խնդիրներ են առաջանում վարչական իրավախախտման վերաբերյալ գործի քննության տեղի և ժամանակի մասին տնտեսավարող սուբյեկտին ժամանակին ծանուցելու և վարչական իրավախախտման վերաբերյալ արձանագրությունը, ստուգման ակտի նախագիծը, ստուգման ակտը տնտեսավարող սուբյեկտին հանձնելու գործընթացում։ Ծանուցման գործընթացը պատշաճ ապահովելու համար անհրաժեշտ են օրենսդրական փոփոխություններ՝ ուղղված էլեկտրոնային ծանուցումների ինստիտուտի արդիականացմանը։

16․ Անասնաբուժական դեղատների համար նախատեսված ստուգաթերթերի բացակայությունը խոչընդոտ է հանդիսանում Տեսչական մարմնի կողմից անասնաբուժական դեղատներում պետական վերահսկողություն իրականացնելու համար։ Հայաստանի Հանրապետության էկոնոմիկայի նախարարության հետ համատեղ մշակվել է անասնաբուժական դեղատներին ներկայացվող պահանջները, սակայն համապատասխան կառավարության որոշում դեռ չի ընդունված։

17․ Սննդամթերքի անվտանգության տեսչական մարմինն իրականացնում է պետական վերահսկողություն սննդամթերքի և կերի անվտանգության, անասնաբուժության և բուսասանիտարիայի բնագավառներում։ «Անասնաբուժության մասին» օրենքի համաձայն՝ կենդանի կենդանիները, կենդանական ծագման հումքը և մթերքը տեղափոխվում են անասնաբուժական ուղեկցող փաստաթղթերով, մասնավորապես՝

1) N 1 ձևի անասնաբուժական վկայականը տրվում է Հայաստանի Հանրապետության տարածքում փոխադրվող կենդանիների, սերմնահեղուկի, ձվաբջջի, զիգոտի, սաղմի, բեղմնավորված ձկնկիթի, ինկուբացիոն ձվի համար.

2) N 2 ձևի վկայականը տրվում է գյուղատնտեսական արտադրանքի շուկաներում, առևտրի կետերում և հանրային սննդի օբյեկտներում իրացման (վաճառքի) ենթակա, անասնաբուժասանիտարական փորձաքննության ներկայացնելու նպատակով՝ հանրապետության տարածքով փոխադրվող կենդանական ծագում ունեցող մթերքի` կաթի, կաթնամթերքի, սննդային ձվի, վերամշակված ձկան, ձկնամթերքի, սննդային ձկնկիթի, մեղրի, ցողամեղրի, մեղրահացի, այլ մեղվաբուծական մթերքի համար.

3) N 5 ձևի անասնաբուժական վկայականը տրամադրվում է սպանդանոցային ծագման տեղական արտադրության կենդանական ծագման մթերքի և հումքի՝ Հայաստանի Հանրապետության տարածքով փոխադրման, վերամշակման (մշակման) և (կամ) իրացման (վաճառքի) համար: N 5 ձևի անասնաբուժական վկայականն ունի պիտակ:

Վարչական իրավախախտումների վերաբերյալ օրենսգրքի 1126-րդ հոդվածի համաձայն՝ առանց ուղեկցող փաստաթղթերի անասնաբուժական վերահսկողության ենթակա ապրանքների տեղափոխումն առաջացնում է վարչական պատասխանատվություն, որոնց վերաբերյալ գործերը, համաձայն Վարչական իրավախախտումների վերաբերյալ օրենսգրքի 238-րդ հոդվածի, քննում է Սննդամթերքի անվտանգության տեսչական մարմինը։

Հայաստանի Հանրապետության օրենսդրությամբ Սննդամթերքի անվտանգության տեսչական մարմնին փոխադրող տրանսպորտային միջոցը կանգնեցնելու և տեղում վերահսկողություն իրականացնելու լիազորություն վերապահված չէ, ինչպես նաև այն, որ բացակայում է վերահսկողություն իրականացնող մարմինների միջև տվյալների տրամադրման օրենսդրական կանոնակարգումը՝ պետական վերահսկողությունն արդյունավետ իրականացնելու համար անհրաժեշտ է կանոնակարգել վերահսկողություն իրականացնող մարմինների միջև տվյալների տրամադրման հետ կապված հարաբերությունները։

18․ Հայաստանի Հանրապետության օրենսդրությամբ կանոնակարգված չեն տնտեսավարող սուբյեկտների կողմից անվտանգությունը հիմնավորող ուղեկցող փաստաթղթերի պահման ժամկետներ, բացառությամբ Մաքսային միության հանձնաժողովի 2011 թվականի դեկտեմբերի 9-ի N 880 որոշմամբ հաստատված «Սննդամթերքի անվտանգության մասին» (ՄՄ ՏԿ 021/2011) տեխնիկական կանոնակարգի 10-րդ հոդվածի 4-րդ մասով սահմանված կենդանական ծագման չմշակված պարենային (սննդային) հումքի անվտանգությունը հավաստող փաստաթղթերի պահպանման համար նախատեսված երեք տարի ժամկետի։ Վերոնշյալ ժամկետների բացակայությունը խոչընդոտներ է առաջացնում պետական վերահսկողությունն արդյունավետ իրականացնելու համար։

19 «Հայաստանի Հանրապետությունում ստուգումների կազմակերպման և անցկացման մասին» օրենքի 2.1-րդ հոդվածի 7-րդ մասի համաձայն՝ ստուգումների տարեկան ծրագիրը հաստատելիս ստուգում իրականացնող մարմինը ընդունումից հետո եռօրյա ժամկետում այն տեղադրում է իր պաշտոնական ինտերնետային կայքում։ Տնտեսավարող սուբյեկտները տեսնելով, որ ստուգումների տարեկան ծրագրով նախատեսվում է իրենց մոտ ստուգման իրականացում, հաճախ օրենքով սահմանված կարգով դիմում են ներկայացնում հաշվառումից հանելու վերաբերյալ, հանվում հաշվառումից՝ փաստացի շարունակելով իրենց գործունեությունը նոր ստեղծված իրավաբանական անձի կամ անհատ ձեռնարկատիրոջ կարգավիճակով, ինչի արդյունքում տվյալ տնտեսավարող սուբյեկտների գործունեության նկատմամբ պետական վերահսկողություն չի իրականացվում։

20․ «Սննդամթերքի անվտանգության պետական վերահսկողության մասին» օրենքի համաձայն դիտարկման իրականացման ժամանակ տեսուչները տեսնում են նաև այլ խախտումներ (օրինակ՝ սննդամթերքի հիգիենային, արտադրության սանիտարահիգիենիկ պահանջներին ներկայացվող), իրավասու չեն արձանագրելու և դրանց վերացման նպատակով հանձնարարականներ տալու։

21․ Տնտեսավարող սուբյեկտում հիմնականում նշանակված չէ փոխարինող պաշտոնատար անձի, որն էլ խոչընդոտում է վերահսկողության իրականացմանը։

22․ Սննդամթերքի անվտանգության բնագավառում սննդային գործոնով պայմանավորված թունավորումների ժամանակ արագ արձագանքման լիազորության բացակայություն։

23․ Մաքսային միության հանձնաժողովի «Սննդամթերքի անվտանգության մասին» 021/2011 տեխնիկական կանոնակարգի 21-րդ հոդվածի 1-ի մասի համաձայն՝ Մաքսային միության տարածքում շրջանառվող սննդամթերքը ենթակա է համապատասխանության գնահատման, սակայն այդ պահանջի իրականացումը որոշ դեպքերում հնարավոր չէ իրագործել, քանի որ Հայաստանի Հանրապետությունում բացակայում են որոշ ներմուծվող ապրանքների մասով համապատասխանություն գնահատող մարմինները։

24․ «Սննդամթերքի անվտանգության պետական վերահսկողության մասին» օրենքի 27-րդ հոդվածի 2-րդ մասի համաձայն՝ լաբորատոր փորձաքննության արդյունքների վիճարկման դեպքում ազգային ռեֆերենս փորձարկման լաբորատորիայի տված արձանագրությունը համարվում է վերջնական: Միաժամանակ, «Սննդամթերքի անվտանգության պետական վերահսկողության մասին» օրենքի 30-րդ հոդվածի 2-րդ մասի համաձայն՝ 27-րդ հոդվածի 2-րդ մասն ուժի մեջ է մտնում Հայաստանի Հանրապետության կառավարության կողմից ազգային ռեֆերենս լաբորատորիայի նշանակման պահից, իսկ Հայաստանի Հանրապետության կառավարության կողմից ազգային ռեֆերենս լաբորատորիա դեռևս նշանակված չէ:

 Ազգային ռեֆերենս լաբորատորիայի բացակայությունը գործնականում առաջացնում է մի շարք խնդիրներ, մասնավորապես՝ փորձաքննության արդյունքները ազգային ռեֆերենս մարմնում վիճարկելու հնարավորության բացակայության պայմաններում պարզ չէ, թե Տեսչական մարմինը վարչական վարույթում առկա լաբորատոր փորձարկման արձանագրություններից իսկ վարչական վարույթներում առկա է լինում նաև 3 կամ 2 լաբորատոր փորձարկման արձանագրություն (2 դրական եզրակացություն և 1 բացասական եզրակացություն կամ 1 դրական եզրակացություն և 2 բացասական եզրակացություն կամ 1 դրական և 1 բացասական, որը պետք է հիմք ընդունի վարչական ակտ կայացնելիս:

25․ Արարատի և Արմավիրի մարզերի մի շարք բնակավայրերի տարածքներում սպիտակ արագիլների աղտոտման հիմնախնդիրը դեռ տարիներ առաջ է ծագել և ունի խորքային պատմություն, հիմնական պատճառներն ու աղբյուրները դեռևս բացահայտված չեն, ինչի հետաևանքով էլ այն ներկայումս վերածվել է էկոլոգիական աղետի։ Արագիլների համատարած աղտոտման դեպքերը գրանցվել են գլխավորապես Մասիս քաղաքի, Հովտաշեն, Հովտաշատ, Սիս, Նորամարգ, Գայ, Զորակ, Երասխահուն և այլ բնակավայրերում։ Ուսումնասիրությունները ցույց են տալիս, որ տարեցտարի արագիլների աղտոտման աշխարհագրությունն ընդլայնվել է, աղտոտված թռչունների քանակն ու դրանով պայմանավորված դրանց անկման դեպքերն ավելացել են։ Խնդիրներն ուրվագծվում են ձկնաբուծարանների և սպանդանոցների թափոնների կառավարման, աղբավայրերի շահագործման ոլորտում առկա բացերի շուրջ։

**ՌԻՍԿԵՐԻ ԿԱՌԱՎԱՐՈՒՄ**

* Ներմուծման ժամանակ իրականացված լաբորատոր փորձաքննության արդյունքներն ամենօրյա պարբերականությամբ ընդունվել, վերլուծվել և հաշվառվել են՝ տնտեսավարող սուբյեկտների ռիսկայնության գնահատման նպատակով։ Ըստ պահանջի ներկայացվել է վերլուծական հաշվետվություն։
* Սննդամթերքի անվտանգության, անասնաբուժության և բուսասանիտարական ոլորտներում գործունեություն իրականացնող տնտեսավարող սուբյեկտների բազայի կազմման, ճշգրտման և համալրման, 2022 թվականի ստուգումների տարեկան ծրագրի կազմման նպատակով նույնականացվել, հստակեցվել և ճշգրտվել են Տեսչական մարմնի էլեկտրոնային բազայում գրանցված, մարզային կենտրոնների կողմից գույքագրված տնտեսավարող սուբյեկտների ցանկը։
* 2022 թվականի ստուգումների տարեկան ծրագիրը կազմելու նպատակով՝ իրականացվել է տնտեսավարող սուբյեկտների ռիսկայնության գնահատում:
* Իրականացվել է կերակրի աղում յոդի պարունակության նկատմամբ դիտարկումների, դրա շրջանակներում իրականացված հսկիչ գնումների և լաբորատոր փորձաքննության արդյունքների վերլուծություն և ներկայացվել Հայաստանի Հանրապետության առողջապահության նախարարություն՝ համաձայն սահմանված ձևաչափի։

**ԱՐԱԳ** **ԱՐՁԱԳԱՆՔՈՒՄ**

Իրականացվել են հետևյալ աշխատանքները՝

* Անցկացվել են տնտեսավարող սուբյեկտների կողմից սահմանված պահանջների նկատմամբ խախտումների բացահայտմանն ուղղված գործողություններ,
* քննարկվել են քաղաքացիների նամակները (դիմումներ, բողոքներ), կատարվել է դրանցում բարձրացված՝ սննդամթերքի անվտանգության ոլորտին առնչվող հարցերի ուսումնասիրություն և օպերատիվ արձագանքում,
* ուսումնասիրվել են Տեսչական մարմնի «թեժ գծով» ստացված բոլոր 355 ահազանգերը, ինչի արդյունքում տնտեսավարող սուբյեկտներին տրվել են ցուցումներ և զգուշացումներ սննդամթերքի անվտանգության ոլորտի օրենսդրության պահանջները պահպանելու վերաբերյալ,
* իրականացվել է մարզերից ստացված 69 դիմում-բողոքների ուսումնասիրություն, դրանց ուղղությամբ մարզային կենտրոնների կատարած աշխատանքի հավաքագրում,
* ուսումնասիրության և վերլուծության արդյունքում, ըստ անհրաժեշտության, ներկայացվել է խախտում կատարած տնտեսավարող սուբյեկտների մոտ պետական վերահսկողություն իրականացնելու առաջարկություն։

**ՄԻՋԱԶԳԱՅԻՆ ՀԱՄԱԳՈՐԾԱԿՑՈՒԹՅՈՒՆ**

Շարունակվել են Տեսչական մարմնի և Հայաստանի Հանրապետությունում դիվանագիտական կառույցների, օտարերկրյա պետությունների և Եվրասիական տնտեսական միության անդամ պետությունների լիազոր մարմինների և միջազգային կազմակերպությունների միջև համագործակցությանն ուղղված աշխատանքները:

«Միջազգային պայմանագրերի մասին» Հայաստանի Հանրապետության օրենքով սահմանված կարգով կարծիք է տրվել «Հայաստանի Հանրապետության սննդամթերքի անվտանգության տեչական մարմնի և Ուկրաինայի սննդամթերքի անվտանգության և սպառողների պաշտպանության պետական ծառայության միջև կարանտինի և բույսերի պաշտպանության ոլորտում համագործակցության մասին» համաձայնագրի կնքման ուկրաինական կողմի առաջարկի վերաբերյալ, իրականացվել են դրա հետագա ընթացքն ապահովող ներպետական գործառույթներ, ապա համաձայնագրի նախագիծը փոխհամաձայնեցման է ներկայացվել Հայաստանի Հանրապետության արտաքին գործերի նախարարություն:

Շարունակվել են աշխատանքները Եվրասիական տնտեսական միության շրջանակներում, մասնավորապես, Հայաստանի Հանրապետության և Եվրասիական տնտեսական միության միջև համագործակցության շրջանակներում, իրականացվել են մի շարք անասնաբուժական սերտիֆիկատների համաձայնեցման և նախաստորագրման, ինչպես նաև տեսակոնֆերանսների ձևաչափով խորհրդակցությունների և նիստերի կազմակերպման, մասնակցության ապահովման աշխատանքներ։

Կազմակերպվել և համակարգվել են Եվրոպական Հանձնաժողովի նախաձեռնությամբ անցկացված «Ավելի լավ դասընթաց, ավելի անվտանգ սննդի համար» (BTSF) վերապատրաստման առցանց սեմինարները, որոնց մասնակցել են Տեսչական մարմնի տարբեր ստորաբաժանումների աշխատակիցները։

Ապահովվել է շարունակական ներգրավվածություն ու մասնակցություն Հայաստանում լաբորատորիաների ղեկավարների և առաջնորդների համար նախատեսված գլոբալ ծրագրի (GLLP/IQLS) աշխատանքային խմբի հանդիպումներին, ինչպես նաև Ամերիկայի Միացյալ Նահանգների դեսպանատան պաշտպանության դեպարտամենտի Վտանգների նվազեցման գործակալության և «Սի Էյջ Երկու Էմ Հիլլ» ընկերության (CH2M) կողմից Կենսաբանական վտանգների նվազեցման ծրագրի շրջանակներում կազմակերպվող «Դաշտային համաճարակաբանության վերապատրաստման ծրագիր-Առաջնագիծ» 2-րդ ոլորտի դասընթացի աշխատանքների իրականացմանը:

Ապահովվել է մասնակցություն Կենդանիների առողջության համաշխարհային կազմակերպության (ԿԱՀԿ) ջրային կենդանիների առողջության ԿԱՀԿ ազգային համակարգողների տարածաշրջանային առցանց քննարկմանը, ինչպես նաև ՄԱԿ-ի Պարենի և գյուղատնտեսության կազմակերպության (ՊԳԿ) կողմից կազմակերպված զոոնոզ հիվանդությունների, սննդի շղթայի օպերատորների գրանցման և ռիսկի վրա հիմնված ստուգումների վերաբերյալ կազմակերպված առցանց քննարկումներին։

Հայաստանի Հանրապետությունում ՄԱԿ-ի Պարենի և գյուղատնտեսության կազմակերպության (ՊԳԿ, FAO) աջակցությամբ «Սննդամթերքի անվտանգության և կենդանիների առողջության ռիսկերի գնահատման և կառավարման կարողությունների հզորացում» (TCP/ARM/3702) ծրագրի շրջանակներում Տեսչական մարմնի աշխատակիցների կարիքներից ելնելով 2021 թվականի ընթացքում իրականացվել են վերապատրաստման հետևյալ առցանց դասընթացները՝

1. Սննդամթերքի վերահսկման ժամանակակից համակարգում ռիսկի վրա հիմնված տարրերը: Սնունդ արտադրող կազմակերպությունների գրանցում և ռիսկի դասակարգում, ռիսկի վրա հիմնված ստուգումներ։
2. Հայաստանի Հանրապետությունում կենդանիների առաջնահերթ հիվանդությունները։
3. Մսի հիգիենային ներկայացվող պրակտիկան և վերահսկողությունը։
4. Սննդամթերքի անվտանգության քիմիական ռիսկերի գնահատումը։
5. Սննդամթերքի անվտանգության ռիսկերի վերլուծության կարողությունների զարգացումը։

ՊԳԿ-ի Եվրոպայի և Կենտրոնական Ասիայի տարածաշրջանային գրասենյակի կենդանիների առողջության և արտադրության ավագ տեսուչ Էրան Ռաիզմանի հետ առցանց եղանակով քննարկվել է Հայաստանի Հանրապետությունում սպանդանոցների և անասնաշուկաների մանրէային և մակաբուծային հիվանդությունների վերահսկման ծրագիրը։

Ապահովվել է մասնակցություն ՀՀ-ԵՄ Համապարփակ և ընդլայնված գործընկերության համաձայնագրի (CEPA) Առևտրի հարցերով գործընկերության կոմիտեի նիստի հանդիպում-քննարկմանը՝ առցանց եղանակով:

Տեսչական մարմնի տարբեր ստորաբաժանումների աշխատակիցները մասնակցել են Չինաստանի Ժողովրդական Հանրապետության սննդամթերքի և ֆերմենտացման արդյունաբերության ազգային գիտահետազոտական ինստիտուտի կողմից կազմակերպված Զարգացող երկրների համար և գյուղատնտեսական արտադրանքների ստանդարտացում խորագրով վերապատրաստման Տեսչական մարմնի ոլորտին առնչվող առցանց դասընթացներին։

Կազմակերպվել են հանդիպումներ Հայաստանի Հանրապետությունում Black & Veatch կազմակերպության ներկայացուցիչների հետ՝ քննարկելու Հիվանդությունների հսկողության էլեկտրոնային համալիր համակարգին (ՀՀԷՀՀ) առնչվող խնդիրները և հետագա անելիքները:

**ՍԱՀՄԱՆԱՅԻՆ ՊԵՏԱԿԱՆ ՎԵՐԱՀՍԿՈՂՈՒԹՅՈՒՆ**

* 2021 թվականի ընթացքում Հայաստանի Հանրապետությունից արտահանվող, երրորդ երկրներից և ԵԱՏՄ անդամ պետություններից Հայաստանի Հանրապետություն ներկրվող, ինչպես նաև Հայաստանի Հանրապետության տարածքով փոխադրվող Տեսչական մարմնի ենթահսկման բեռների նկատմամբ սահմանային պետական վերահսկողություն իրականացնելիս՝ Տեսչական մարմնի սահմանային հսկիչ կետերի կողմից կատարվել են հետևյալ աշխատանքները՝
* Անասնաբուժական և բուսասանիտարական հսկման ենթակա բեռների, սննդամթերքի, սննդային և կենսաբանական հավելումների, սննդամթերքի հետ անմիջական շփման մեջ գտնվող նյութերի սահմանային պետական վերահսկողություն, որի ընթացքում թույլատրվել և տրամադրվել է՝

1. ներմուծման սննդամթերքի անվտանգության 5002 սերտիֆիկատ,

2. ներմուծման անասնաբուժական 2946 սերտիֆիկատ,

3. արտահանման անասնաբուժական 4755 սերտիֆիկատ,

4. բուսասանիտարական կարանտին հսկողության 9987 ակտ,

5. արտահանման բուսասանիտարական 20390 հավաստագիր,

6. արտահանման անվտանգության 393 սերտիֆիկատ,

7․ տարանցիկ փոխադրման 10 թույլտվություն,

8․ ԵԱՏՄ անդամ մի երկրից Հայաստանի Հանրապետություն տեղափոխվող բեռների սահմանային պետական վերահսկողություն և Հայաստանի Հանրապետություն մուտքի 23752 թույլտվություն:

* «Մեկ կանգառ, մեկ պատուհան» համակարգով՝ սահմանային հսկիչ կետերի համակարգչային օպերատորների կողմից ստեղծվել է 67235 հայտ, որից 25538 արտահանման հայտ, 41687 ներմուծման հայտ, 10 տարանցիկ փոխադրման հայտ։
* Սննդամթերքի, անասնաբուժական և բուսասանիտարական հսկման ենթակա բեռների ներմուծման, արտահանման և տարանցիկ փոխադրման ժամանակ «Մեկ պատուհան» էլեկտրոնային համակարգ մուտքագրված հայտերը գրանցվել են, բեռները զննվել են, անհրաժեշտության դեպքում ուղարկվել են փորձաքննության և թույլատրվել են: Արդյունքում ստեղծվել է և գործում է էլեկտրոնային միասնական բազա, որով ապահովվել է սահմանային պետական վերահսկողության իրականացման թափանցիկությունը և օպերատիվությունը վերը նշված բեռների վերաբերյալ տեղեկատվությունն ըստ անհրաժեշտության տրամադրելու ժամանակ:
* Հայաստանի Հանրապետություն երրորդ երկրներից կենդանական ծագման մթերքի և սննդամթերքի ներմուծման գործընթացների ժամանակ Երևան - «Զվարթնոց» օդանավակայան սահմանային հսկիչ կետի կողմից կասկածելի համարվող բազմաթիվ սերտիֆիկատների և այլ փաստաթղթերի իսկությունը ստուգելու նպատակով աշխատանքներ են տարվել օտարերկրյա պետությունների լիազոր մարմինների հետ:
* Տեսչական մարմնի սահմանային հսկիչ կետերը վարել են էլեկտրոնային հաշվետվությունների բազաններ և, ամենօրյա պարբերականությամբ ու սահմանված ձևաչափով, ՀՀ ներմուծված և ՀՀ–ից արտահանված սննդամթերքի, անասնաբուժական և բուսասանիտարական հսկման ենթակա ապրանքների վերաբերյալ տեղեկատվությունը տրամադրվել է Տեսչական մարմնի սահմանային հսկիչ կետերի համակարգման բաժին:
* Հայաստանի Հանրապետությունից արտահանված սննդամթերքի և կենդանիների ծավալների, ինչպես նաև Հայաստանի Հանրապետություն ներմուծված Տեսչական մարմնի ենթահսկման բեռների ծավալների վերաբերյալ շաբաթական տեղեկատվությունը տեղադրվել է Տեսչական մարմնի պաշտոնական կայքում, ինչպես նաև տրամադրվել է Հայաստանի Հանրապետության էկոնոմիկայի նախարարություն:
* Հայաստանի Հանրապետություն ներմուծվող անասնաբուժական հսկողության ենթակա բեռներին, բացառությամբ կենդանի կենդանիներին, ներմուծման թույլտվություններ են տրամադրվել՝ ուսումնասիրելով ներմուծող տնտեսվարող սուբյեկտների կողմից դիմումներում ներկայացված տեղեկատվությունը, ստուգելով արտադրություն, վերամշակում և/կամ պահպանում իրականացնող կազմակերպությունների և անձանց առկայությունը Ռեեստրում, ինչպես նաև հաշվի առնելով արտահանող երկրի անասնահամաճարակային վիճակի վերաբերյալ Տեսչական մարմնի անասնաբուժության վարչության կողմից տրամադրված տեղեկատվությունը։ Ներմուծման թույլտվությունների տրամադրումը հիմնականում չի գերազանցել մեկ աշխատանքային օրը, օրական տրամադրվել է միջինը 15-20 թույլտվություն։
* Աշխատանքներ են տարվել արտադրություն, վերամշակում և/կամ պահպանում իրականացնող կազմակերպությունների և անձանց Հայաստանի Հանրապետության Ռեեստրը Եվրասիական տնտեսական հանձնաժողովի խորհրդի 2014 թվականի հոկտեմբերի 9-ի N 94 որոշմամբ սահմանված պահանջներին համապատասխանեցնելու ուղղությամբ։ Մասնավորապես՝ ուսումնասիրվել է վերջին երեք տարիների ընթացքում Հայաստանի Հանրապետություն անասնաբուժական հսկողության ենթակա բեռների ներմուծման վիճակագրությունը, բացահայտվել են Ռեեստրում առկա անճշտությունները և քայլեր են ձեռնարկվել այն շտկելու ուղղությամբ։
* Խորհրդատվություն է տրամադրվել Տեսչական մարմնի «թեժ գծին» զանգահարած քաղաքացիներին, ինչպես նաև Տեսչական մարմնի սպասարկման կենտրոն այցելած սպառողներին ու տնտեսվարող սուբյեկտներին՝ էականորեն նվազեցնելով վարչարարությունը, բացառելով տեղեկատվություն ստանալու նպատակով մի քանի ստորաբաժանում դիմելու անհրաժեշտությունը։
* Հայաստանի Հանրապետության կառավարության 2016 թվականի փետրվարի 25-ի N 169-Ն որոշման համաձայն՝ ուսումնասիրվել է Հայաստանի Հանրապետության պետական եկամուտների կոմիտեի (այսուհետ՝ ՊԵԿ) կողմից «Բացթողում` ներքին սպառման համար», «Վերամշակում` ներքին սպառման համար» և «Մաքսային տարանցում» մաքսային ընթացակարգերով հայտարարագրված սննդամթերքի, սննդամթերքի հետ անմիջական շփման մեջ գտնվող նյութերի, անասնաբուժական և բուսասանիտարական կարանտին հսկողության ենթակա ապրանքների վերաբերյալ տեղեկատվությունը և հայտնաբերվել են ներմուծողներ, որոնք մաքսային ձևակերպում են ստացել առանց Տեսչական մարմնի կողմից տրամադրված ներմուծման թույլտվության: Տեսչական մարմնին շրջանցած տնտեսավարող սուբյեկտների վերաբերյալ տեղեկատվությունը տրամադրվել է ՊԵԿ-ին։
* Իրականցվել են ներմուծվող սննդամթերքի և կենդանական ծագման մթերքի զննման և ուղեկցող փաստաթղթերին համապատասխանության որոշման ու հաշվառման համար վճարի հավաքագրման արդյունավետությունը բարձրացնելու աշխատանքներ։ 2021 թվականին հավաքագրվել և պետական բյուջե է մուտքագրվել 328․681․499 (երեք հարյուր քսանութ միլիոն վեց հարյուր ութսունմեկ հազար չորս հարյուր իննսունինը) ՀՀ դրամ։ Հետևողական աշխատանք է իրականացվել նաև նախորդ տարիներին կուտակված պարտքերի հավաքագրման ուղղությամբ, մասնավորապես՝ գրություններ են ուղարկվել պարտք ունեցող տնտեսավարող սուբյեկտներին, տրվել են պարզաբանումներ պարտքի կուտակման պատճառների վերաբերյալ, պատասխանվել է թեմայի վերաբերյալ թեժ գծի զանգերին։ Իրականացված վերահսկողական գործողությունների արդյունքում հաջողվել է հավաքագրել և պետական բյուջե վերադարձնել նախորդ տարիներին կուտակված 12․050․039 (տասներկու միլիոն հիսուն հազար երեսունինը) ՀՀ դրամ։
* Վերջնական ներդրվել է «Մեկ կանգառ, մեկ պատուհան» համակարգը, որը կնպաստի՝

1. արտաքին առևտրի հետ կապված թույլտվությունների, սերտիֆիկատների և այլ կարգավորող կամ էլեկտրոնային փաստաթղթերի տրամադրման որակի բարձրացմանը,

2. պետական ​​գերատեսչություններում ​​պաշտոնյաների և արտաքին տնտեսական գործունեությամբ զբաղվող քաղաքացիների միջև անմիջական հաղորդակցության կրճատմանը,

3. էլեկտրոնային կառավարման ծառայությունների թափանցիկությանը, հասարակական վերահսկողության և կանխատեսելիության մակարդակի բարձրացմանը:

4. պետական մարմինների, տնտեսավարող սուբյեկտների և քաղաքացիների ժամանակի և ծախսերի խնայողությանը:

**ՀԱՆՐԱՅԻՆ ԻՐԱԶԵԿՈՒՄ**

2021 թվականի ընթացքում հանրային իրազեկման շրջանակներում իրականացվել են հետևյալ աշխատանքները՝

* «Արտադրություն, վերամշակում և/կամ պահպանում իրականացնող կազմակերպությունների և անձանց Հայաստանի Հանրապետության երրորդ երկրների ռեեստրի» կատարման նպատակով՝ Տեսչական մարմնի կայքի համապատասխան բաժնում պարբերաբար իրականացվել են թարմացումներ,
* Ֆեյսբուք սոցիալական ցանցում կատարվել են հրապարակումներ, որտեղ պարբերաբար նշվել են Տեսչական մարմնի հետ կապ հաստատելու միջոցները,
* պատրաստվել են Սպառողների իրավունքների պաշտպանության միջազգային օրվան, անասնաբուժության միջազգային օրվան, աննդամթերքի անվտանգության համաշխարհային օրվան, բույսերի առողջության միջազգային տարվան նվիրված ֆիլմեր, տպագրվել են բուկլետներ, կազմակերպվել են խորհրդաժողովներ՝ Ռազմավարական զարգացման գործակալության ՀԿ-ի «Անասնապահության զարգացում Հայաստանի հարավում» ծրագրի աջակցությամբ,
* պատրաստվել և տպագրվել են բուկլետներ սպանդանոցային պարտադիր մորթի վերաբերյալ, պատրաստվել է ֆիլմ, տարբեր հեռուստաընկերությունների կողմից պատրաստվել են ռեպորտաժներ, որոնք հրապարակվել են նաև Տեսչական մարմնի կայքում և ֆեյսբուքյան պաշտոնական էջում,
* Տեսչական մարմնի գործունեության կատարման ընթացքի վերաբերյալ (վերահսկողության արդյունքներ, հանդիպումներ, ահազանգերի արդյունքներ, սննդամթերքի անվտանգությանը, անասնաբուժությանը, բուսասանիտարիային վերաբերող տեղեկատվություն և այլն) պաշտոնական կայքում և Ֆեյսբուք սոցիալական ցանցի էջում հրապարակվել է 344 հաղորդագրություն, որոնք տարածվել են մոտ 100 ԶԼՄ-ներով: Եղել են նաև ԶԼՄ-ների հրապարակած նյութերում տեղ գտած անճշտությունների հերքումներ, Տեսչական մարմնի ղեկավարը, տեղակալները և այլ պաշտոնյաներ մասնակցել են հեռուստատեսային, ռադիո և ինտերնետային հաղորդումների, տվել հարցազրույցներ 20-ից ավելի լրատվամիջոցների, պատրաստվել են կառույցի գործունեությանը նվիրված ռեպորտաժներ,
* Տեսչական մարմնի սոցիալական հարթակներում առկա էջերում տեղադրվել են հաղորդագրություններ, հայտարարություններ, պատասխանվել է այդ էջերում սննդամթերքի անվտանգության մասին հնչող հարցերին տրվել են պարզաբանումներ,
* Ամենօրյա պարբերականությամբ լուսաբանվել են կորոնավիրուսի կանխարգելմանն ուղղված Տեսչական մարմնի վերահսկողական միջոցառումները,
* խորհրդատվական աշխատանքներ են տարվել նաև Տեսչական մարմնի «թեժ գծի» միջոցով՝ Տեսչական մարմնի սննդի շղթայի օպերատորների բազայում գրանցվելու, Տեսչական մարմնի գործառույթների, ոլորտը կարգավորող իրավական նորմերի և պահանջների վերաբերյալ,
* «թեժ գծի» միջոցով ստացված մոտ 2650 զանգերից 355-ը եղել են բողոքներ, որից 26-ը սննդային թունավորման վերաբերյալ (հաստատվել է 16-ը), իսկ մնացածի դեպքում տրվել է խորհրդատվություն: Ահազանգեր ստացվել են նաև «Ֆեյսբուք» սոցիալական ցանցի, ՀԿ-ների և ԶԼՄ-ների միջոցով: Ընթացք է տրվել բոլոր ահազանգերին:

**ՏԵՂԵԿԱՏՎԱԿԱՆ ՏԵԽՆՈԼՈԳԻԱՆԵՐ**

2021 թվականի ընթացքում էլեկտրոնային կառավարման և սպասարկման շրջանակներում իրականացվել են հետևյալ աշխատանքները՝

* գործարկման փուլում է Տեսչական մարմնի գործառույթների շրջանակներում իրականացվող պետական վերահսկողության ընթացակարգերի ավտոմատացման միասնական համակարգը:
* Անցկացվել է կենդանի կենդանիների կարանտինի վերահսկման գործընթացի ավտոմատացման համակարգի շնորհանդես և համակարգից օգտվող համապատասխան ստորաբաժանումների աշխատակիցների վերապատրաստում։
* Ներդրվել է Տեսչական մարմնի նոր պաշտոնական կայքը՝ ժամանակակից լուծումներով և արդի պահանջներին համապատասխան։
* Ընթացքի մեջ է սահմանային վերահսկողության էլեկտրոնային փաստաթղթերի փոխանակման ավտոմատացված համակարգի մշակումը՝ բուսասանիտարիայի և անասնաբուժության ոլորտներում՝ ԵԱՏՄ ընդհանուր գործընթացների շրջանակներում։
* Շարունակական բնույթ է կրում համակարգիչների արդիականացումը։ Որոշ համակարգիչներ արդիականացվել են համապատասխան մասերը նորերով փոխարինելու միջոցով։ Տեղադրվել են 45 նոր համակարգիչներ, թարմացվել են համակարգիչների օպերացիոն համակարգերը և ներդրվել է ծրագիր՝ կենտրոնացված կառավարում ապահովելու նպատակով (MS AD)։
* Պարբերաբար վերակառուցվել է ներքին ցանցի սեգմենտացիան, թարմացվել են ցանցային սարքավորումների ծրագրային համակարգրերը։
* Ուժեղացվել է սերվերների անվտանգության համակարգը: Աշխատանքները շարունակական են։ Թարմացվել են ֆիզիկական սերվերների և տվյալների պահպանման համակարգի բոլոր հանգույցների ծրագրային բաղադրիչները՝ հասանելի վերջին տարբերակներով։ Թարմացվել է վիրտուալացման համակարգը։ Տեղադրվել են ՏՏ կենտրոնական վերահսկման և ահազանգման համակարգեր։
* Էլեկտրոնային կառավարման միասնական համակարգի շահագործման և սպասարկման շրջանակում ապահովվել է պարտադիր սպանդանոցային մորթ իրականացնող տնտեսավարող սուբյեկտներին էլեկտրոնային եղանակով անասնաբուժական փաստաթղթերի տրամադրման, գրանցման և հաշվառման համակարգի անխափան աշխատանքը:
* Աշխատանքներ են տարվել N5 ձևի էլեկտրոնային կառավարման միասնական հարթակի ծրագրային ապահովման ուղղությամբ, իրականացվել է ծրագրում առկա խնդիրների գնահատում, տարվում են շարունակական աշխատանքներ դրանց վերացման ուղղությամբ։
* Սպասարկվել է հիվանդությունների հսկման էլեկտրոնային համալիր համակարգի տեխնիկական վիճակը, պարբերաբար թարմացվել են համակարգի շահագործմանը ներկայացվող անվտանգության կարգավորումները։ Ապահովվել է բոլոր 34 կայանների անխափան աշխատանքը:
* Հայաստանի Հանրապետության Էկոնոմիկայի նախարարության և CARD հիմնադրամի հետ համատեղ շարունակական աշխատանքներ են տարվել «ԱՆԻ ՊԱՍ» ծրագրի գործարկման ուղղությամբ՝ խոշոր եղջերավոր կենդանիների համարակալման գործընթացը ապահովելու նպատակով։
* Էլեկտրոնային կառավարման միասնական համակարգի շրջանակում՝ ավարտվել են Հայաստանի Հանրապետության ՊԵԿ-ի և IU-Networks ընկերության հետ համատեղ իրականացված «Մեկ պատուհան» համակարգի ներդրման և գործարկման աշխատանքները։
* Շարունակվել են աշխատանքները տեխնիկական կանոնակարգերի օբյեկտ հանդիսացող արտադրանքի պետական գրանցման վկայականների միասնական ռեեստր մուտքագրվող տեղեկատվության գնահատման և մուտքագրման ուղղությամբ։ 2021 թվականի ընթացքում իրականացվել է 1860 անուն արտադրանքի պետական գրանցում։
* Ապահովվել է Տեսչական մարմնի կառուցվածքային և տարածքային ստորաբաժանումների համացանցի, հեռախոսային կապի, համակարգչային սերվերի սպասարկման և աշխատակիցների անհատական համակարգիչների ու այլ տեխնիկական միջոցների անխափան գործարկումը:

**ՆՄՈՒՇԱՌՈՒՄ ԵՎ ԼԱԲՈՐԱՏՈՐ ՓՈՐՁԱՔՆՆՈՒԹՅՈՒՆՆԵՐԻ ԿԱԶՄԱԿԵՐՊՈՒՄ**

Նմուշառման և լաբորատոր փորձաքննությունների կազմակերպման մասով 2021 թվականի ընթացքում կատարվել են հետևյալ աշխատանքները՝

* սահմանային պետական վերահսկողության շրջանակներում իրականացվել է սննդամթերքի, անասնաբուժական և բուսասանիտարական հսկման ենթակա ապրանքների ներմուծման, արտահանման գործընթացներում ապրանքային խմբաքանակի զննում, նմուշների ընտրում, նմուշառում` տվյալ ապրանքի համար ՀՀ կառավարության կողմից հաստատված իրավական ակտերով, ինչպես նաև ստանդարտացման նորմատիվ փաստաթղթերով սահմանված կարգով և չափերով։ ՀՀ տարածք ներմուծված բարձր ռիսկային բեռներից վերցվել է 2689 նմուշ:
* Իրականացվել է անասնաբուժական, բուսասանիտարական հսկման ենթակա բեռների, սննդամթերքի, սննդային և կենսաբանական հավելումների, սննդամթերքի հետ շփվող նյութերի ներմուծման, արտահանման և տարանցիկ փոխադրման գործընթացների սահմանային պետական վերահսկողություն, թվայնացվել են արդյունքները, ամբողջացվել են բազաների տվյալները:
* Էլեկտրոնային բազա են մուտքագրվել լաբորատորիաների կողմից տրամադրվող լաբորատոր փորձաքննությունների արձանագրությունների տվյալները։
* էլեկտրոնային կառավարման միասնական համակարգի շրջանակներում սպասարկվել է ՀՀ-ում սննդամթերքի անվտանգության պետական վերահսկողության նպատակով փորձարկումներ իրականացնող փորձարկման լաբորատորիաների ընտրության, նմուշառման և լաբորատոր փորձաքննությունների կազմակերպման համակարգչային ծրագիրը:
* Ապահովվել է մասնակցություն ՀՀ կառավարության 2000 թվականի դեկտեմբերի 31-ի Մաքսային կարգավորման մասին օրենքով սահմանված Ոչնչացում մաքսային ընթացակարգով ապրանքների ոչնչացման կարգը հաստատելու մասին» թիվ 901 որոշմամբ հաստատված կարգի 6-րդ կետով նախատեսված հանձնաժողովի աշխատանքներին:

**«ՀԱՆՐԱՊԵՏԱԿԱՆ ԱՆԱՍՆԱԲՈՒԺԱ­ՍԱՆԻՏԱՐԱԿԱՆ ԵՎ ԲՈՒՍԱՍԱՆԻՏԱՐԱԿԱՆ ԼԱԲՈՐԱՏՈՐ ԾԱՌԱՅՈՒԹՅՈՒՆՆԵՐԻ ԿԵՆՏՐՈՆ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆ**

Տեսչական մարմնի ենթակայությանը հանձնված Հանրապետական անասնաբուժա­սանիտարական և բուսա­սանի­տարական լաբո­րատոր ծառայությունների կենտրոն ՊՈԱԿ-ը կատարել է հետևյալ աշխատանքները՝

* Միջազգային կառույցներից ստացել է 2,180,322 ՀՀ դրամ ընդհանուր արժեքով աշխատանքային միջոցներ, այդ թվում՝ 829,500 ՀՀ դրամի լաբորատոր նյութեր, 1,350,822 ՀՀ դրամի սարք-սարքավորումներ:
* Միջազգային հավատարմագրված կառույցից ստացել է 7 որակավորման կույր նմուշ՝ անասնաբուժության մասով: Նշված թեստերը փորձաքննվել են և ապահովել անցումային շեմերը:
* Ավարտվել է բուսասանիտարական հետազոտությունների և հատուկ վտանգավոր ախտածինների ռեֆերենս լաբորատորիաների հերթական հավատարմագրումը Հայաստանի Հանրապետության էկոնոմիկայի նախարարության Հավատարմագրման ազգային մարմին ՊՈԱԿ-ի կողմից:
* Միջազգային կառույցներից ստացվել է որակավորման 6 թեստ՝ անասնաբուժության, բուսասանիտարիայի և սննդամթերքի անվտանգության մասով: Նշված թեստերի հետազոտությունները կատարվել են և ապահովել շեմերը:
* Ավարտվել է 2021 թվականի համար պլանավորված մոնիթորինգային ծրագրերի (ձուկ, մեղր, կաթ, դաբաղ) հետազոտական մասը, որոնց կատարողականը կազմել է 100%:
* Մնացորդային նյութերի մոնիթորինգային ծրագրի շրջանակներում իրականացվել է մեղրի 130 նմուշի 863 հետազոտություն, ձկան 150 նմուշի 792 հետա­զոտություն, կաթի 183 նմուշի 531 հետազոտություն, բուսական ծագման արտադրանքի 253 նմուշի 2255 հետազոտություն: Ստացված արդյունքները ամփոփելուց հետո կներկայացվեն Տեսչական մարմնի համապատասխան ստորաբաժանումներին: Դաբաղի հետպատվաստումային վարակամերժության մոնիթորինգային ծրագրի շրջանակներում իրականացվել է 4400 հետազոտություն:
* ՊՈԱԿ-ը ՀՀ Էկոնոմիկայի նախարարության Հավատարմագրման ազգային մարմին ՊՈԱԿ-ի հետ ավարտել է Սննդամթերքի անվտանգության հետազոտությունների լաբորատորիայի պարբերական գնահատման և ոլորտի ընդլայնման գործընթացները՝ ԳՕՍՏ ԻՍՈ/ ԻԷԿ 17025-2019 ստանդարտի համապատասխան, ինչի արդյունքում Մաքսային Միության ոլորտն ընդլայնվել է հետևյալ ցուցանիշներով՝

|  |  |
| --- | --- |
| **Արտադրանքի անվանումը** | **Ցուցանիշները** |
| Միս, մսամթերք | Ամինաթթուներ, ոչ մսային բաղադրիչներ, բացիտրացին, ԳՁՕ |
| Կաթ, կաթնամթերք | Պոլիքլորացված բիֆենիլներ, թթվային թիվ, պերօքսիդային թիվ, նիտրատ, նիտրիտ, ջերմային մշակման աստիճան |
| Մանկական կեր | Ամինաթթուներ, թթվային թիվ, գլյուտեն, ԳՁՕ |
| Բուսական յուղ, սփրեդ, մայոնեզ, սոուսներ | Կակաո-յուղի համարժեքներ |
| Հաց, հացաբուլկեղեն | Գլյուտեն |
| Շաքար, շաքարային հրուշակեղեն | Էթիլ սպիրտ |
| Թեյ, սուրճ, լուծամզուկներ | Գլյուկոզա, քսիլոզա, սննդային հավելումներ |
| Ալկոհոլային խմիչքներ | Մեթիլ սպիրտ, նիտրոզամիններ, միկոտոքսիններ, պատուլին |
| Ոչ ալկոհոլային ըմպելիքներ | Օքսիմեթիլֆուրֆուրոլ, սննդային հավելումներ |
| Հատիկ պարենային, սերմեր | Պոլիքլորացված բիֆենիլներ |
| Խտածոներ, իզոլյատներ, ժելատին, խմորիչներ | ԳՁՕ, միկոտոքսիններ |
| Սննդամթերք հղի կանանց համար | Ամինաթթուներ, գլյուտեն, կակաո-յուղի համարժեքներ, պոլիքլորացված բիֆենիլներ, ԳՁՕ |
| Կենսաբանական ակտիվ հավելումներ | Ամինաթթուներ, գլյուտեն, ԳՁՕ |
| Սննդային հավելումներ, բուրավետիչներ | Գլյուտեն, ԳՁՕ |
| Ձու, ձվամթերք | Վիտամիններ |

 Մաքսային Միության ոլորտի ընդլայնման մասին տեղեկությունը ներկայացված է նաև Եվրասիական տնտեսական հանձնաժողովի պաշտոնական կայք էջում (ԵԱՏՄ համապատասխանության գնահատող մարմինների միասնական ռեեստր բաժնում):

 Ընդլայնման է ենթարկվել նաև հավատարմագրման ազգային ոլորտը հետևյալ ցուցանիշներով՝

|  |  |
| --- | --- |
| **Արտադրանքի անվանումը** | **Ցուցանիշները** |
| Միս, մսամթերք | Կենդանական ճարպի ամինաթթվային կազմ, ազատ ածխաջրերի կազմ, Yersinia ցեղի մանրէներ, Listeria monocytogenes (ՊՇՌ), Campylobacter ցեղի մանրէներ |
| Թռչնամիս | Տեխնոլոգիապես ավելացված խոնավության քանակ, Yersinia ցեղի մանրէներ, Listeria monocytogenes (ՊՇՌ), Campylobacter ցեղի մանրէներ |
| Ձու, ձվամթերք | Յոդ զանգվածային մասի |
| Կաթ, կաթնամթերք | Շիճուկային սպիտակուցի զանգվածային մաս, կեղծվածության որոշում, ՄԱՖԱնՄՔ, ԱՑԽՄ, բորբոսասնկեր/խմորասնկեր, ախտածին մ/օ, այդ թվում սալմոնելներ, B. Cereus, S. auereus, Էնտերոկոկեր, բիֆիդոբակտերիաներ և ացիդոֆիլ մանրէներ, E. Coli, Shigella ցեղի մանրէներ |
| Մեղր բնական | Էլեկտրահաղորդականություն, pH, ազատ թթվություն, ջրում անլուծելի նյութեր, գլյուկոզա, ֆրուկտոզա, սախարոզա, պրոլին, պոլիքլորացված բիֆենիլներ  |
| Բուսական յուղ, սպրեդ, մայոնեզ, մարգարին | Ճարպաթթուների բարդ եթերներ, այդ թվում՝ գլիցիդոլ |
| Շաքար, շաքարային հրուշակեղեն | Կակաո-յուղի համարժեքներ |
| Թեյ, սուրճ, լուծամզուկներ | Էքստրաակտիվ նյութեր |
| Բանջարեղեն, մրգեր, պահածոներ, ընկուզեղեն, համեմունքներ | Տոմատի գույն, մոխրի հիմնայնություն, բույր առաջացնող միացություններ |
| Ոչ ալկոհոլային ըմպելիքներ | Կայուն իզոտոպների հարաբերակցություն |
| Ալկոհոլային խմիչքներ | Զգայորոշում, էթիլ սպիրտի ծավալային մաս, ցնդող թթուների զանգվածային մաս, տիտրվող թթուների զանգվածային մաս, ցնդող օրգանական խառնուրդների զանգվածային մաս, իսկություն, բերված և ընդհանուր էքստրակտ, ծծմբի երկօքսիդի զանգվածային մաս, շաքարների զանգվածային մաս, ալդեհիդների և եթերների զանգվածային մաս, բարձր սպիրտների զանգվածային մաս, քացախաթթվի և պրոպիոնաթթվի զանգվածային մաս, օրգանակա թթուների զանգվածային մաս, ամինաթթուներ, սուլֆատների զանգվածային մաս, դաբաղանյութերի զանգվածային մաս, գլիցերինի զանգվածային մաս, ֆենոլներ և պոլիֆենոլներ, ազոտի զանգվածային մաս, ֆոսֆատների զանգվածային մաս, β-գլյուկան, վիտամիններ, մեթիլ սպիրտ, ֆուրանային միացություններ, ներկանյութեր, կոնսերվանտներ, բուրավետիչներ, ֆուրֆուրոլի զանգվածային մաս, կայուն իզոտոպների հարաբերակցություն, կադմիում, կապար, արսեն, պղինձ, երկաթ, կալցիում, նիտրոզամիններ, միկոտոքսիններ |
| Հատիկ պարենային, սերմեր | Հում թաղանթանյութ |
| Համակցված կերեր | Լուծվող և հեշտ հիդրոլիզվող ածխաջրեր, խոնավության զանգվածային մաս, աղաթթվում չլուծվող մոխիր, հում պրոտեին, յուղի զանգվածային մաս, pH, հում թաղանթանյութ, Էքստրաակտիվ նյութեր, ֆտոր, պղինձ, ցինկ, մանգան, երկաթ, մագնեզիում, նատրիում, կալիում, կոբալտ, արսեն, կապար, կադմիում, սնդիկ, վիտամիններ, յոդի զանգվածային մաս, գոսսիպոլ, ամինաթթուներ, թթվային թիվ, պերօքսիդային թիվ, կարբամիդի զանգվածային մաս, բենզապիրեն, հակաբիոտիկների, հորմոնների, աճի խթանիչների, հակամանրէային դեղամիջոցների մնացորդային քանակներ, նիտրոֆուրանների մնացորդային քանակներ, սինթետիկ ներկանյութեր, պոլիքլորացված բիֆենիլներ, միկոտոքսիններ, պեստիցիդներ |
| Ջուր խմելու կենտրոնացված ջրամատակարարում | Ընդհանուր մանրէների թիվ՝ 370С և 220С ջերմաստիճանային պայմանում, E.coli, Enterococci, ընդհանուր կոլիֆորմ մանրէներ, սուլֆիտվերականգնող կլոստրիդիաների սպորներ, Pseudomonas aeruginosa, գլյուկոզդրական կոլիֆորմ մանրէներ, Salmonella ցեղի մանրէներ |
| Հասարակական սնն­դի խոհարարական արտադրանք, պատրաստի խոհարարական ուտեստներ | ՄԱՖԱնՄՔ, Listeria monocytogenes, ԱՑԽՄ, բորբոսասնկեր/խմորասնկեր, B. Cereus, S. auereus, Proteus |
| Ձուկ, ձկնամթերք | Listeria monocytogenes (ՊՇՌ) |

* Բացի նշված գործընթացներից ավարտվել է նաև սննդամթերքի անվտանգության հետազոտությունների լաբորատորիայի միջազգային ISO/IEC 17025:2017 ստանդարտով պարբերական գնահատումը և ոլորտի ընդլայնումը: Արդյունքում հավատարմագրման առկա ոլորտն ընդլայնվել է ԻՖԱ (ELISA) հետազոտությունների ճկուն ոլորտով (որը ներառում է ԻՖԱ մեթոդով սննդամթերքի անվտանգության ոլորտի բոլոր ցուցանիշները՝ հակաբիոտիկներ, սննդային հավելումներ, միկոտոքսիններ և այլն) ավելի քան 500 ցուցանիշով:
* ՊՈԱԿ-ի և Սպառողների իրավունքների պաշտպանության և մարդու բարեկեցության դաշնային ծառայության Համաճարակաբանության կենտրոնական գիտահետազոտական ինստիտուտ ԳԴԲՀ-ի միջև արդյունավետ համագործակցության արդյունքում՝ ՊՈԱԿ-ի Սննդամթերքի անվտանգության հետազոտությունների լաբորատորիան ստացել է երկու իրական ժամանակում ՊՇՌ սարք՝ 3.247.600 ՌԴ ռուբլի սկզբնական արժեքով:
* ՄԱԿ-ի ատոմային էներգիայի միջազգային գործակալությունից ստացվել է 14.495 Եվրո սկզբնական արժեքով իրական ժամանակում ՊՇՌ սարք, սպասվում է 2 կենսաանվտանգության պահարանի մատակարարում:
* Ամերիկյան գործընկերների աջակցությամբ՝ շարունակվել է միջազգային ձևաչափի ISO 35001 Լաբորատորիաներում կենսառիսկերի կառավարում Հատուկ վտանգավոր ախտածինների ռեֆերենս լաբորատորիայի հավատարմագրման նպատակով փաստաթղթային փաթեթի կազմումը:
* ՀՀ էկոնոմիկայի նախարարության գործըն­կերների հետ ավարտվել են շինարարական աշխատանքները՝ ՊՈԱԿ-ի չորս մարզային կառույցներում (Արմավիր, Լոռի, Սյունիք, Կոտայք) ուսումնական կենտրոններ ստեղծելու նպատակով:
* ՄԱԿ-ի Պարենի և գյուղատնտեսության կազմա­կերպության ամբողջական ֆինանսավորմամբ մեկնարկել է ՀՀ հակամանրէային դիմադրողականության հետազոտական ծրագիրը, որի շրջանակում հետազոտվելու է 1200 նմուշ կենդանիների արտաթորանք և 30 նմուշ կաթ:
* ՊՈԱԿ-ն առկա երեք ուղղություններով իրականացրել է հետևյալ հետազոտությունները՝
* Անասնաբուժական 940․795 փորձարկում,
* Բուսասանիտարական 11․951 փորձարկում, որից 1081-ը՝ հսկիչ-թունաբանական,
* Սննդամթերքի անվտանգության ոլորտի 7133 փորձարկում, որից 806 նմուշ՝ տեսչական գործառույթների շրջանակներում:

**ՀԱՄԵՄԱՏԱԿԱՆ՝ ՆԱԽՈՐԴ ԵՐԿՈՒ ՏԱՐԻՆԵՐԻ ԻՐԱՎԻՃԱԿՆԵՐՆ ԱՐՏԱՑՈԼՈՂ ՏՎՅԱԼՆԵՐԻ ՀԵՏ**

* Տեսչական մարմնի 2021 թվականին իրականացվող ստուգումների տարեկան ծրագրում ընդգրկված է եղել 969 տնտեսավարող սուբյեկտ, որից 109 տնտեսավարող սուբյեկտի մոտ խախտումներ չեն հայտնաբերվել, 618-ը ենթարկվել է վարչական պատասխանատվության, 217-ի գործունեություն եղել է ժամանակավորապես դադարեցված (կամ ճանաչվել են սնանկ, կամ փոխել են գործունեության ոլորտը և տվյալ ստուգման հրամանները չեղյալ են ճանաչվել), 3 ստուգման ընթացքը կասեցվել է 90 աշխատանքային օրով, 22 ստուգում ընթացքի մեջ է:
* 2020 թվականին ստուգումների տարեկան ծրագրում ընդգրկված է եղել 922 տնտեսավարող սուբյեկտ, փաստացի իրականացվել է 374 ստուգում, որի արդյունքում կայացվել է վարչական տուգանք նշանակելու մասին 264 որոշում և 111 տեղեկանք խախտումներ չհայտնաբերելու վերաբերյալ: 2019 թվականին ստուգման տարեկան ծրագրում ընդգրկված է եղել 45 տնտեսավարող սուբյեկտ։
* 2021 թվականին արձակվել է ոչ պլանային ստուգման 393 հրաման, որից 132 տնտեսավարող սուբյեկտի մոտ խախտումներ չեն հայտնաբերվել, 169-ը ենթարկվել է վարչական պատասխանատվության։
* 2021 թվականին իրականացված ստուգումների արդյունքում կայացվել է վարչական պատասխանատվություն կիրառելու 866 որոշում: Նշանակված վարչական տուգանքի գումարը կազմել է 82.575.000 դրամ, որից պետական բյուջե վճարվել է 42.265.000 դրամ:
* 2020 թվականին իրականացված ստուգումների արդյունքում նշանակված տուգանքի գումարի չափը կազմել է 21.315.000 ՀՀ դրամ: Պետական բյուջե վճարվել է 9.745.000 ՀՀ դրամ:
* 2021 թվակնին ընդհանուր իրականացվել է 643 դիտարկում, որից կերակրի աղում յոդի պարունակության նկատմամբ իրականացվել է 440 դիտարկում (հայտնաբերվել է 17 անհամապատասխանություն), 203 դիտարկում իրականացվել է սննդամթերքի անվտանգություն և բուսասանիտարիայի ոլորտներում, հայտնաբերվել է 94 անհամապատասխանություն:
* 2020 թվականին դիտարկումներ չեն իրականացվել։
* 2021 թվականին իրականացվել է 7 անասնահամաճարակային մշտադիտարկում, բոլոր դեպքերով անասնահամաճարակային մշտադիտարկումների արդյունքներով կազմվել է արձանագրություն, տրվել առաջադրանք՝ անհամապատասխանությունները վերացնելու ուղղությամբ։
* 2020 թվականին անասնահամաճարակային մշտադիտարկումներ չեն իրականացվել։
* 2021 թվականի սպանդանոցային ծագման մսի նկատմամբ իրականացվել է 240 արտապլանային ստուգում, խախտումներ հայտնաբերվել են 33 տնտեսավարող սուբյեկտների մոտ:
* 2020 թվականին սպանդանոցային ծագման մսի նկատմամբ իրականացվել է 144 ստուգում, խախտումներ հայտնաբերվել են 65-ի մոտ:
* 2020 թվականին Հայաստանի Հանրապետությունում գործել է 76 սպանդանոց:
* 2021 թվականին Հայաստանի Հանրապետությունում առկա է գործող 92 սպանդանոց։ Ճիշտ է սպանդանոցների թիվը ավելացել է 16-ով, սակայն անհավասարաչափ տեղաբաշխվածությունը խնդիրներ է առաջացնում։
* Ձկան և մեղրի մեջ մնացորդային նյութերի նկատմամբ մոնիթորինգային ծրագրի իրականացման շրջանակներում, հանրապետության տարբեր մարզերից յուրաքանչյուր տարի կատարվել է մեղրի 130 և ձկան 150 նմուշառում և ուղարկվել լաբորատոր փորձաքննության: Յուրաքանչյուր տարի, նախորդ տարվա արդյունքները և ընթացիկ տարվա մոնիթորինգային պլանը կազմվում և սահմանված ժամկետում ներկայացվում է Եվրոպական Միություն:
* Կաթում և մսում մնացորդային նյութերի հսկողության մոնիթորինգային ծրագրի համաձայն ՀՀ մարզերում 2019 թվականին կատարվել է 250 նմուշառում, ներկայացվել լաբորատոր փորձաքննության։ 2019-ի փորձաքննությունների արդյունքում հայտնաբերվել են սպիլբեններ, ստերեոտիդներ, մետտաագոնիսներ, նիտրոֆուրաններ, հակաբիոտիկներ: 2020 թվականին մոնիթորինգ չի իրականացվել: 2021 թվականին կաթից իրականացվել է 183 նմուշառում (թարմ մսից նմուշառում չի իրականացվել՝ պետության կողմից բյուջեի կրճատման պատճառով) և ներկայացվել լաբորատոր փորձաքննության, արդյունքները ամփոփվում են: 2020 թվականին մոնիթորինգ չի իրականացվել:
* 2021 թվականին կորոնավիրուսային հիվանդության (COVID-19) տարածման կանխարգելման նպատակով՝ իրականացվել է 23.296 ստուգայց, կազմվել է 499 արձանագրություն, վարչական վարույթի արդյունքում ընդունվել է 80 նախազգուշացում կիրառելու մասին որոշում, նշանակվել է 24.950.000 ՀՀ դրամի տուգանք, որից փաստացի հավաքագրվել է 1.300.000 ՀՀ դրամ։ Արձանագրված թերությունների վերաբերյալ տրվել են համապատասխան հանձնարարականներ։
* 2020 թվականի ընթացքում կորոնավիրուսային հիվանդության (COVID-19) տարածման կանխարգելման անվտանգության կանոնների պահպանման նկատմամբ, համաձայն Տեսչական մարմնի ղեկավարի հրամանների, սննդամթերքի արտադրությամբ զբաղվող տնտեսավարող սուբյեկտների մոտ, հանրային սննդի օբյեկտներում և առևտրի կետերում իրականացվել է 5148 ստուգայց։
* Իրականացվել է Հայաստանի Հանրապետության տարածք ֆիզիկական և իրավաբանական անձանց կողմից ներմուծված պեստիցիդների և ագրոքիմիկատների բոլոր խմբաքանակների որակի վերահսկողություն, 2020 թվականին տրամադրված 487 եզրակացությունների քանակը 2021 թվականին նվազել է, տրամադրվել է 351, պեստիցիդների 2020 թվականին տրված 136 եզրակացությունը 2021 թվականին ավելացել է, տրվել է 207 ներմուծման եզրակացություն:
* Հայաստանի Հանրապետության տարածքում կարանտին բուսասանիտարական մշտադիտարկման (մոնիթորինգ) տարեկան ծրագրին համապատասխան՝ երկրի տարածքում իրականացվել և իրականացվում են մշտադիտարկման աշխատանքներ, որի շրջանակներում իրականացվում է շուրջ 5000 լաբորատոր փորձաքննություն։
* 2021-ին պեստիցիդների և ագրոքիմիկատների վաճառակետերում իրականացվել է 139 դիտարկում, 2020 թվականին դիտարկումներ չեն իրականացվել:
* 2019 թվականին սահմանային պետական վերահսկողության շրջանակներում, Հայաստանի Հանրապետության արտաքին առևտրի ազգային մեկ պատուհան համակարգով տրամադրվել է

1. ներմուծման սննդամթերքի անվտանգության սերտիֆիկատ՝ 4020 հատ,

2. ներմուծման անասնաբուժական սերտիֆիկատ՝ 1493 հատ,

3. արտահանման անասնաբուժական սերտիֆիկատ՝ 4366 հատ,

4. Երրորդ երկրներից ՀՀ ներմուծված բեռներին տրամադրված բուսասանիտարական կարանտին հսկողության ակտեր՝ 10120 հատ,

5. արտահանման բուսասանիտարական հավաստագրեր՝ 17884 հատ,

6. արտահանման անվտանգության սերտիֆիկատներ՝ 253 հատ,

7․ տարանցիկ փոխադրման թույլտվություն՝ 5 հատ

8․ ԵԱՏՄ անդամ մի երկրից Հայաստանի Հանրապետություն տեղափոխվող բեռների սահմանային պետական վերահսկողություն և Հայաստանի Հանրապետություն մուտքի թույլտվություն՝ 22659 հատ

* «Մեկ կանգառ, մեկ պատուհան» համակարգով սահմանային հսկիչ կետերի համակարգչային օպերատորների կողմից ստեղծվել են 60800 հատ հայտ, որից արտահանման հայտ՝ 22502 հատ, ներմուծման հայտ՝ 38293 հատ, տարանցիկ փոխադրման հայտ՝ 5 հատ։
* 2020 թվականին սահմանային պետական վերահսկողության շրջանակներում, Հայաստանի Հանրապետության արտաքին առևտրի ազգային մեկ պատուհան համակարգով տրամադրվել է

1. ներմուծման սննդամթերքի անվտանգության սերտիֆիկատ՝ 4291 հատ,

2. ներմուծման անասնաբուժական սերտիֆիկատ՝ 2578 հատ,

3. արտահանման անասնաբուժական սերտիֆիկատ՝ 3879 հատ,

4. Երրորդ երկրներից ՀՀ ներմուծված բեռներին տրամադրված բուսասանիտարական կարանտին հսկողության ակտեր՝ 8889 հատ,

5. արտահանման բուսասանիտարական հավաստագրեր՝ 15109 հատ,

6. արտահանման անվտանգության սերտիֆիկատներ՝ 328 հատ,

7․ տարանցիկ փոխադրման թույլտվություն՝ 3 հատ

8․ ԵԱՏՄ անդամ մի երկրից Հայաստանի Հանրապետություն տեղափոխվող բեռների սահմանային պետական վերահսկողություն և Հայաստանի Հանրապետություն մուտքի թույլտվություն՝ 20243 հատ

* «Մեկ կանգառ, մեկ պատուհան» համակարգով սահմանային հսկիչ կետերի համակարգչային օպերատորների կողմից ստեղծվել են 55320 հատ հայտ, որից արտահանման հայտ՝ 19314 հատ, ներմուծման հայտ՝ 36003 հատ, տարանցիկ փոխադրման հայտ՝ 3 հատ։
* 2020 թվականին սահմանային պետական վերահսկողության շրջանակներում, Հայաստանի Հանրապետության արտաքին առևտրի ազգային մեկ պատուհան համակարգով տրամադրվել է
* ներմուծման սննդամթերքի անվտանգության 5002 սերտիֆիկատ,
* ներմուծման անասնաբուժական 2946 սերտիֆիկատ,
* արտահանման անասնաբուժական 4755 սերտիֆիկատ,
* բուսասանիտարական կարանտին հսկողության 9987 ակտ,
* արտահանման բուսասանիտարական 20390 հավաստագիր,
* արտահանման անվտանգության 393 սերտիֆիկատ,
* տարանցիկ փոխադրման 10 թույլտվություն,
* ԵԱՏՄ անդամ երկրներից Հայաստանի Հանրապետություն տեղափոխվող բեռների մուտքի 23752 թույլտվություն:
* Սահմանային հսկիչ կետերի և սահմանային հսկիչ կետերի համակարգման բաժնի կողմից իրականցվել են ներմուծվող սննդամթերքի և կենդանական ծագման մթերքի զննման և ուղեկցող փաստաթղթերին համապատասխանության որոշման ու հաշվառման համար վճարի հավաքագրման արդյունավետության բարձրացման աշխատանքներ՝ մասնավորապես՝
* 2019 թվականին պետական բյուջե է հավաքագրվել 287.120.209 (երկու հարյուր ութսունյոթ միլիոն մեկ հարյուր քսան հազար երկու հարյուր ինը) Հայաստանի Հանրապետության դրամ
* 2020 թվականին պետական բյուջե է հավաքագրվել 345.198.471 (երեք հարյուր քառասունհինգ միլիոն մեկ հարյուր իննսունութ հազար չորս հարյուր յոթանասունմեկ) Հայաստանի Հանրապետության դրամ, 2021 թվականին պետական բյուջե է հավաքագրվել 328․681․499 (երեք հարյուր քսանութ միլիոն վեց հարյուր ութսունմեկ հազար չորս հարյուր իննսունինը) Հայաստանի Հանրապետության դրամ։ 2021 թվականին հետևողական աշխատանք է իրականացվել նաև նախորդ տարիներին կուտակված պարտքերի հավաքագրման ուղղությամբ, մասնավորապես՝ գրություններ են ուղարկվել պարտք ունեցող տնտեսավարող սուբյեկտներին, տրվել են պարզաբանումներ պարտքի կուտակման պատճառների վերաբերյալ, պատասխանվել է թեմայի վերաբերյալ թեժ գծի զանգերին և այլն։ Իրականացված վերահսկողական գործողությունների արդյունքում սահմանային հսկիչ կետերի և սահմանային հսկիչ կետերի համակարգման բաժնի կողմից հաջողվել է հավաքագրել և պետական բյուջե վերադարձնել նախորդ տարիներին կուտակված 12․050․039 (տասներկու միլիոն հիսուն հազար երեսունինը) Հայաստանի Հանրապետության դրամ գումար։
* 2020 թվականին Հայաստանի Հանրապետության տարածք ներմուծված բարձր ռիսկային բեռներից ընտրվել է 3836 նմուշ և ներկայացվել լաբորատոր փորձաքննության, 2021 թվականին Հայաստանի Հանրապետության տարածք ներմուծված բարձր ռիսկային բեռներից ընտրվել է 2690 նմուշ, որը պայմանավորված է եղել Թուրքիայի Հանրապետության հետ սահմանափակումների կիրառմամբ:
* Սննդամթերքի անվտանգության, անասնաբուժության, բուսասանիտարիայի, սահմանային պետական վերահսկողության ոլորտներում իրականացված վերահսկողական գործառույթների արդյունքների տարբերությունը պայմանավորված է 2019 թվականին Տեսչական մարմնի կառուցվածքային փոփոխություններով, կորոնավիրուսային համաճարակով և պատերազմով։
* ՀԱԲԼԾ ՊՈԱԿ-ը 3 ուղղություններով նախորդ տարվա համեմատ իրականացրել է 51.820-ով ավել հետազոտություն, մասնավորապես անասնաբուժական հետազոտությունները ավելացել են 50.164-ով, բուսասանիտարական հետազոտությունները նվազել 187-ով, իսկ սննդամթերքի անվտանգության հետազոտությունները ավելացել են 1843-ով:
* Անասնաբուժության ոլորտում հետազոտությունների քանակների աճը պայմանավորված է Հայաստանի Հանրապետության էկոնոմիկայի նախարարության ‹‹Գյուղատնտեսական ծառայությունների կենտրոն›› ՊՈԱԿ-ի պատվերներով։ Բուսասանիտարիայի ոլորտում հետազոտությունների քանակի նվազումը պայմանավորված է տնտեսավարող սուբյեկտների դիմումների քանակով, իսկ սննդամթերքի անվտանգության ոլորտում գրանցված աճը պայմանավորված է ինչպես տնտեսավարող սուբյեկտների դիմումների, այնպես էլ պետական վերահսկողությամբ։

**ՏԵՍՉԱԿԱՆ ՄԱՐՄՆԻ ԱՌԱՋԻԿԱ ԱՆԵԼԻՔՆԵՐԻ ՎԵՐԱԲԵՐՅԱԼ ՀԱԿԻՐՃ ՏԵՂԵԿԱՏՎՈՒԹՅՈՒՆ**

* Հայաստանի Հանրապետությունում արտադրված և Հայաստանի Հանրապետություն ներմուծված սննդամթերքում անասնաբուժական դեղամիջոցների մնացորդների մոնիթորինգի իրականացում:
* Կենդանական ծագման մթերքում մնացորդային նյութերի հսկողության մոնիթորինգային ծրագրի իրականացում:
* Բույսերի վնասակար օրգանիզմների հայտնաբերման նպատակով՝ հանրապետության ողջ տարածքում բուսասանիտարական մոնիթորինգի իրականացում:
* Բուսական ծագման մթերքներում պեստիցիդների, նիտրատների, ծանր մետաղների մնացորդների և գենետիկորեն ձևափոխված օրգանիզմների մոնիթորինգի իրականացում:
* Բրուցելոզ հիվանդության կանխարգելման և վերացման համապարփակ ծրագրի իրականացման նկատմամբ վերահսկողության ուժեղացում:
* Լեյշմանիոզ հիվանդության համալիր վերահսկողական միջոցառումների իրականացում:
* Դաբաղ հիվանդության մշտական և շարունակական կանխարգելիչ և մոնիթորինգային աշխատանքների իրականացում:
* Բիոհելմինթոզների կանխարգելման ծրագիր՝ մսամթերքի մշտադիտարկում՝ շների վարակումը կանխելու նպատակով, ինչպես նաև շների հելմինթազերծման աշխատանքներ:
* Հանրապետության տարածքի անասնահամաճարակային գոտիավորում:
* Անասնաբուժության բնագավառում գործունեություն իրականացնող անասնահամաճարակային նշանակության օբյեկտների դասակարգում։
* Անասնաբուժական դեղերի վաճառքի կամ իրացման փուլերում վերահսկողության իրականացում։
* Կենդանիների վարակիչ հիվանդությունների նկատմամբ համաճարակային իրավիճակի գնահատման նպատակով՝ մշտադիտարկման իրականացում։
* Սպանդանոցներում պետական վերահսկողության նպատակային և պատշաճ իրականացում՝ սպանդանոցային ծագման մթերքի իրացումն ապահովելու համար։
* Եվրասիական Տնտեսական Միության տեխնիկական կանոնակարգերին համահունչ ոլորտային ստուգաթերթերի մշակում։
* Տեսչական մարմնի գործառույթների, սննդամթերքի անվտանգության, անասնաբուժության, բուսասանիտարիայի բնագավառների իրավական ակտերի նորմերի և պահանջների, ինչպես նաև սննդի շղթայի օպերատորների մոտ որակի կառավարման, վտանգի վերլուծության և հսկման կրիտիկական կետերի (HACCP) համակարգի ներդրման անհրաժեշտության և առավելությունների մասին հանրային իրազեկում, խորհրդատվություն, համապատասխան ուղեցույցների, բուկլետների տպագրություն, տեսանյութերի ստեղծում, մամուլի ասուլիսներ, հաղորդագրությունների պատրաստում և տարածում։